Ανακοίνωση Κ. Γαβρόγλου στη Βουλή – Από την απαξίωση του βιβλίου από το παλιό πολιτικό σύστημα, στο πέρασμα στην ψηφιακή τεχνολογία σήμερα\nΜε τη λειτουργία των βιβλιοθηκών στα Δημοτικά Σχολεία, σύμφωνα με την avgi.gr, δεν ασχολήθηκε καμία κυβέρνηση στο παρελθόν -ούτε για καλό ούτε για κακό. Ο Νόμος 1566/1985 δεσμεύτηκε πρώτη φορά για τη σύσταση και λειτουργία βιβλιοθηκών σε όλες τις βαθμίδες της εκπαίδευσης, όμως ποτέ δεν ακολούθησε η αναγκαία Υπουργική Απόφαση για να εξειδικεύσει τι συμβαίνει στα Δημοτικά Σχολεία. Ο νόμος του πρώην υπουργού Παιδείας Πέτρου Ευθυμίου το 2003 προέβλεπε ρυθμίσεις μόνο για τη Δευτεροβάθμια Εκπαίδευση. Έτσι, όταν ακούμε για σχολικές βιβλιοθήκες, συνήθως δεν σκεφτόμαστε αν αφορούν μικρότερους μαθητές.\nΤι έγιναν 757 βιβλιοθήκες;\nΔεν θα ήταν ψέμα να πούμε πως το μυαλό πηγαίνει στην απόφαση της πρώην υπουργού Άννας Διαμαντοπούλου να βάλει “λουκέτο” το 2011 στις 757 βιβλιοθήκες που λειτούργησαν στα Γυμνάσια, Λύκεια και ΕΠΑΛ την προηγούμενη δεκαετία. Η υπουργός του ΠΑΣΟΚ ζήτησε από τις βιβλιοθήκες να επιστρέψουν τον εξοπλισμό τους, απομακρύνοντας τους υπεύθυνους βιβλιοθηκονόμους. Έκτοτε, όπου συνέχισαν να λειτουργούν, ήταν απαξιωμένες -εξάλλου ποτέ δεν έγινε συστηματική επιμόρφωση των εκπαιδευτικών για τη χρήση και τις υπηρεσίες του θεσμού. Οι 757 βιβλιοθήκες άνοιξαν με “ευρωπαϊκά λεφτά” (πρόγραμμα ΕΠΕΑΕΚ) και έκλεισαν με τα Μνημόνια.\nΤο 2015, με εγκύκλιο του τότε υπουργού Παιδείας Νίκου Φίλη, κλήθηκαν να λειτουργήσουν ξανά από δύο έως έξι ώρες την εβδομάδα και με έναν ή δύο μόνιμους εκπαιδευτικούς των σχολείων της Δευτεροβάθμιας Εκπαίδευσης.\nΣτα Δημοτικά Σχολεία, όμως, το πρόβλημα δεν το δημιούργησε η κρίση, αλλά η απροθυμία, η αδιαφορία του πολιτικού συστήματος για την πρόσβαση των μαθητών στο βιβλίο. Δεν είναι αυτό αναχρονιστική παιδαγωγική στάση;\nΟ υπουργός Παιδείας Κώστας Γαβρόγλου, μιλώντας για τις προτεραιότητες της υπουργίας του, προανήγγειλε επέκταση του θεσμού των βιβλιοθηκών στην Πρωτοβάθμια Εκπαίδευση. Μάλιστα μίλησε για τη «δημιουργία Συστήματος Δικτύου Σχολικών Βιβλιοθηκών και τη σύνδεσή του με όλα τα σχολεία της Ελλάδας».\nΗ χρήση των νέων τεχνολογιών είναι το πρώτο βήμα, όπως υποστηρίζουν οι εκπαιδευτικοί, για την αποτελεσματική λειτουργία των βιβλιοθηκών στο σήμερα. Πλέον μιλούν για υβριδική σχολική βιβλιοθήκη, όπου οι χρήστες θα έχουν ολοκληρωμένη πρόσβαση σε φυσικούς και ψηφιακούς τόπους πληροφόρησης.\n«Όροι όπως Βιβλιοθήκη – Κέντρο Πηγών Πληροφόρησης επιχειρούν να δείξουν τη διεύρυνση των πηγών πληροφόρησης πέρα από τα βιβλία, ώστε να συμπεριλάβουν βάσεις δεδομένων, ψηφιακούς δίσκους, το Διαδίκτυο (Internet), τα κάθε είδους αποθετήρια, ένα αενάως διευρυνόμενο φάσμα υπηρεσιών πληροφόρησης και επικοινωνίας. Αντίστοιχα, όροι όπως Κέντρο Μέσων της Κοινότητας (Community Media Centre) σηματοδοτούν μια διαφορετική αντίληψη για τη βιβλιοθήκη, ως ένα πεδίο όπου η γνώση καταναλώνεται αλλά και δημιουργείται με τη χρήση των σύγχρονων μέσων πέρα από τα όρια των παραδοσιακών μέσων» έγραφε στην «Α» το 2016 ο Παύλος Χαραμής, αντιπρόεδρος του Ινστιτούτου Εκπαιδευτικής Πολιτικής.\nΠρώτη φορά πλαίσιο\nΓια πρώτη φορά αναμένεται να προωθηθεί με υπουργική απόφαση η ενεργοποίηση του Ν. 1566/1985 για τις βιβλιοθήκες στην Πρωτοβάθμια Εκπαίδευση. Στόχος της επικείμενης ρύθμισης είναι η δημιουργία του Συστήματος Δικτύου Σχολικών Βιβλιοθηκών που προανήγγειλε ο Κ. Γαβρόγλου, η σύνδεσή τους με τη βιβλιοθήκη του ΙΕΠ και η υποστήριξη της λειτουργίας και διαχείρισής τους από την Εθνική Βιβλιοθήκη της Ελλάδος.\nΣήμερα λειτουργούν πάνω από 1.300 βιβλιοθήκες στα Δημοτικά Σχολεία, ορισμένες με μεγάλο αριθμό βιβλίων. Ας σκεφτούμε τι θα σήμαινε η αξιοποίησή τους, ο εμπλουτισμός και ο εκσυγχρονισμός τους -ακόμη και η εμπλοκή των σχολικών κοινοτήτων.\nΈνα “βαγόνι” γεμάτο γνώση…\nΚαμιά φορά ακούμε για τα “ανοιχτά σχολεία”, αλλά δυσκολευόμαστε να κατανοήσουμε τι ακριβώς κάνουν. Πώς ένα σχολείο διατηρεί τους δεσμούς του με τη γειτονιά, πώς οι κάτοικοι των κοντινών σπιτιών μπορούν να συμμετέχουν στη σχολική ζωή, αφού έχουν πάει και έχουν φέρει τα παιδιά τους από το μάθημα;\nΟ Νίκος Χάνος, διευθυντής στο 13ο Δημοτικό Σχολείο στο Κερατσίνι, μου διηγείται μια ιστορία σχετική. “Πριν από χρόνια είχαμε κάνει μια ταινία στο σχολείο. Την έλεγαν Φυσαρμόνικα. Δεν θα μπορούσαμε να τη γυρίσουμε χωρίς τη βοήθεια του κυρ-Γιώργου. Ο Γιώργος Εντίλμπι έπαιζε φυσαρμόνικα στην ταινία μας, με θέμα το ταξίδι ενός προσφυγόπουλου. Στα γυρίσματά μας, κάποια στιγμή, διηγήθηκε κι αυτός τη δική του ιστορία. Βρέθηκε μετανάστης σε μικρή ηλικία στη Συρία” λέει. Σε ένα γύρισμα σε μια γειτονιά δίπλα στα Λιπάσματα της Δραπετσώνας και τον “Δράκο του Κερατσινίου” μαθητές, δάσκαλοι και γειτονιά έγιναν ένα. Το σχολείο “άνοιξε”.\nΛίγα χρόνια πριν, στο ίδιο σχολείο, ο παππούς ενός μαθητή, που γνώριζε την τέχνη του καραβομαραγκού, μέρα με τη μέρα, ανέλαβε να ανακαινίσει ένα παλιό βαγόνι του ΗΣΑΠ. Μέσα στο βαγόνι λειτουργεί σήμερα η σχολική βιβλιοθήκη. Οι οικογένειες των μαθητών πηγαίνουν βιβλία συνεχώς, καινούργια ή μεταχειρισμένα. “Την έχουν αγαπήσει” τονίζει ο διευθυντής.\nΤο «βαγόνι» του Κερατσινίου, όπως και κάθε άλλη βιβλιοθήκη στα Δημοτικά Σχολεία, λειτουργούν εδώ και χρόνια χάρη στη θέληση και το μεράκι των δασκάλων. Τέτοια είναι, για παράδειγμα, και η περίπτωση του 15ου Δημοτικού Σχολείου στη Νίκαια. “Μπορεί να μην έχουμε μεγάλο χώρο και την πιο λειτουργική υποδομή, αλλά εδώ και αρκετά χρόνια η βιβλιοθήκη του σχολείου λειτουργεί δίνοντας τη δυνατότητα στους μαθητές μας να έρχονται σε επαφή με τη γνώση. Μπορεί να μην έχουμε βιβλιοθηκονόμους ή όλες τις ευκολίες, αλλά η δουλειά γίνεται από καρδιάς. Βλέπει κανείς τα παιδιά της Α’ και της Β’ τάξης να περιμένουν στη σειρά να δανειστούν, να χάνουν το διάλειμμά τους. Η φιλαναγνωσία είναι στάση όλης της κοινότητας του σχολείου μας” λέει ο κ. Νικολαΐδης, διευθυντής του σχολείου.


Είναι πανεύκολο και τέλειο για το καλοκαίρι\nΟι περισσότεροι τη γνωρίζετε από τα videoclips της Sia, όπου με τις απίστευτες χορευτικές της φιγούρες έκανε τους πάντες να την κοιτάνε με το στόμα ανοιχτό. Ο λόγος για την ταλαντούχα Maddie Ziegler, της οποίας το άστρο λάμπει ήδη από πολύ μικρή ηλικία. Εκτός όμως από το ταλέντο της στον χορό και την υποκριτική, η ίδια αποφάσισε να μας δείξει και τη 10λεπτη ρουτίνα μακιγιάζ της, η οποία είναι πανεύκολη και μπορείτε να τη δοκιμάσετε όλες. Βασική της προϋπόθεση για να δημιουργήσει το makeup της είναι να υπάρχει φυσικός φωτισμός. Στη συνέχεια, δίνει μεγάλη σημασία στον σχηματισμό των φρυδιών της και στα ζυγωματικά της, όπου τοποθετεί ένα ρουζ για να πετύχει ένα sunkissed look. Απολαύστε την και μάθετε όλα τα μυστικά της!\nΚεντρική φωτογραφία: Courtesy of Fabletics


Μειώσεις στις τιμές φυσικού αερίου\nΤρίτη 17 Μαρτίου 2015 17:08\nΜειώσεις στην τιμή του φυσικού αερίου και του ηλεκτρικού ρεύματος, αλλά και προσπάθεια να υπάρξουν αντισταθμιστικά ωφελήματα για την Ελλάδα από την διέλευση του αγωγού ΤΑΡ, προανήγγειλε ο υπουργός Παραγωγικής Ανασυγκρότησης Παναγιώτης Λαφαζάνης, σε παρέμβασή του στην Επιτροπή Παραγωγής και Εμπορίου της Βουλής.\n«Οι τιμές του φυσικού αερίου θα μειωθούν σημαντικά τον Απρίλη. Έχουμε κάνει συζητήσεις με την ΔΕΠΑ και θα γίνουν ανακοινώσεις», τόνισε, αν και δεν αποκάλυψε το ύψος της μείωσης. Μείωση θα υπάρξει, σύμφωνα με τον υπουργό και στο ηλεκτρικό ρεύμα «μέσα από μία σκληρή πολιτική», όπως χαρακτηριστικά είπε.\nΓια τον αγωγό ΤΑΡ ο Π. Λαφαζάνης ξεκαθάρισε ότι «στηρίζουμε το έργο, αλλά όμως υπογραμμίσαμε ότι και αυτοί που έχουν μείζον συμφέρον από την διέλευση του ΤΑΡ από την χώρα μας, πρέπει να προσφέρουν τις αντίστοιχες αντισταθμιστικές ωφέλειες/. Δυστυχώς αυτές δεν υπήρξαν».\n«Από την πρώτη στιγμή έθεσα αυτό το θέμα με τους αρμόδιους του ΤΑΡ και την αζέρικη κυβέρνηση», είπε ο Π. Λαφαζάνης και πρόσθεσε: «Μετά από αλλεπάλληλες συζητήσεις είχαμε μία θετική εξέλιξη. Όλες οι πλευρές συμφώνησαν ότι πρέπει να συζητήσουν στη βάση προτάσεων της ελληνικής κυβέρνησης. Στην τελευταία συνάντηση που έγινε συμφωνήθηκε να συσταθεί επιτροπή για να βρεθούν προτάσεις αντισταθμιστικής ωφέλειας».


Τι είναι τα φλαβονοειδή; - Therapia\nΤα φλαβονοειδή είναι φυτοχημικά συστατικά που υπάρχουν φυσικά σε πολλά φρούτα και λαχανικά. Είναι πολυφαινολικές ενώσεις με αντιοξειδωτική δράση και βοηθούν το σώμα να αποβάλλει καθημερινά τις τοξίνες. Οι τροφές που περιέχουν φλαβονοειδή αποτελούν μια εξαιρετική επιλογή για να είστε υγιείς και να μειώσετε τον κίνδυνο εμφάνισης χρόνιων νοσημάτων. Υπάρχουν έξι τύποι φλαβονοειδών στις τροφές.\nΟι φλαβονόλες είναι γνωστές για τις αντιοξειδωτικές τους ιδιότητες και βοηθούν στην αντιμετώπιση των συμπτωμάτων των καρδιαγγειακών νοσημάτων. Οι φλαβονόλες υπάρχουν σε τροφές όπως:\nΤα σταφύλια και το κόκκινο κρασί\nΤο πράσινο κρεμμύδι\nΟι φλαβαν-3-όλες είναι πλούσιες σε θρεπτικά συστατικά και περιέχονται στα:\nΜωβ και κόκκινα σταφύλια\nΟι φλαβόνες δίνουν το μπλε και το λευκό χρώμα στα άνθη πολλών φυτών. Λειτουργούν επίσης ως φυσικό φυτοφάρμακο και προστατεύουν τα φύλλα από επιβλαβή έντομα. Επίσης οι φλαβόνες βοηθούν πολύ στις φλεγμονές στο σώμα. Οι φλαβόνες υπάρχουν:\nΣτις κόκκινες πιπεριές\nΟι φλαβονόνες είναι γνωστές για τις αντιφλεγμονώδεις ιδιότητές τους. Βοηθούν στη διατήρηση του σωματικού βάρους και της χοληστερόλης. Οι φλαβονόνες υπάρχουν σε τροφές όπως:\nΟι ισοφλαβόνες βοηθούν στη διατήρηση της ισορροπίας των ορμονών στο σώμα. Τα ισοφλαβονοειδή υπάρχουν κυρίως στα προϊόντα σόγιας και μερικά όσπρια όπως η φάβα.\nΟι ανθοκυανίνες φυσικά δίνουν το χρώμα στα κόκκινα, μωβ και μπλε λουλούδια. Βρίσκονται κυρίως στην εξωτερική επιφάνεια των μούρων και σε :\nΚόκκινα και μωβ σταφύλια\nΠώς δρουν τα φλαβονοειδή;\nΤα φλαβονοειδή βοηθούν στη ρύθμιση της κυτταρικής δραστηριότητας και καταπολεμούν τις ελεύθερες ρίζες που προκαλούν οξειδωτικό στρες στο σώμα. Βοηθούν δηλαδή το σώμα να λειτουργεί πιο αποτελεσματικά και το προστατεύουν από τις τοξίνες και το στρες.\nΤα φλαβονοειδή είναι ισχυροί αντιοξειδωτικοί παράγοντες. Τα αντιοξειδωτικά βοηθούν το σώμα να καταπολεμά τους πιθανούς επιβλαβείς παράγοντες που θα προσπαθήσουν να εισέλθουν στο σώμα. Το σώμα μας παράγει φυσικά αντιοξειδωτικά, αλλά επίσης αυτά υπάρχουν στη μαύρη σοκολάτα, στα όσπρια και σε πολλά φρούτα και λαχανικά.\nΗ φλεγμονή είναι μια απόκριση του ανοσοποιητικού συστήματος. Τα αλλεργιογόνα, οι τοξίνες και άλλοι παράγοντες προκαλούν φλεγμονή με αποτέλεσμα δυσάρεστα συμπτώματα. Τα φλαβονοειδή βοηθούν το σώμα να αντιμετωπίσει τη φλεγμονώδη αντίδραση με αποτέλεσμα την ανακούφιση από τα συμπτώματα.\nΟφέλη των φλαβονοειδών στην υγεία\nΤα φλαβονοειδή είναι σημαντικά αντιοξειδωτικά και έχουν πολλά οφέλη στην υγεία. Πέρα όμως από την αντιοξειδωτική τους δράση, αυτά τα μόρια έχουν τις εξής ιδιότητες:\nΈνα φλαβονοειδές η κουερσετίνη βοηθά στην ανακούφιση από το έκζεμα, την ιγμορίτιδα, το άσθμα και τον υψηλό πυρετό. Πολλές μελέτες έχουν δείξει ότι τα φλαβονοειδή σχετίζονται αντίστροφα με τα καρδιακά νοσήματα, καθώς αυτά τα μόρια αναστέλλουν την οξείδωση των λιποπρωτεϊνών χαμηλής πυκνότητας και έτσι μειώνουν τον κίνδυνο εμφάνισης αρτηριοσκλήρυνσης. Πολλές μελέτες έχουν δείξει ότι δύο ποτήρια κρασιού την ημέρα βοηθούν στην προστασία της καρδιάς.\nΚάποιες μορφές τσαγιού είναι πλούσια σε φλαβονοειδή και η κατανάλωση τους μειώνει τα επίπεδα των τριγλυκεριδίων και της χοληστερόλης στο αίμα. Οι ισοφλαβόνες επίσης μειώνουν την χοληστερόλη ,προστατεύουν από την οστεοπόρωση και ανακουφίζουν από τα συμπτώματα της εμμηνόπαυσης.\nΚάποιες μελέτες έχουν δείξει ότι τα φλαβονοειδή συμβάλλουν στην υγεία των οστών καθώς ενισχύουν το σχηματισμό των οστών και αναστέλλουν την αποδόμηση των οστών. Αυτό μπορεί να συμβαίνει λόγω της αντιφλεγμονώδης δράσης τους.\nΗ υγεία των οστών είναι πολύ σημαντική για τους ηλικιωμένους, οι οποίοι καταναλώνουν περισσότερη ζωική πρωτεΐνη, η οποία συμβάλλει στην αποδόμηση των οστών και προδιαθέτει για την εμφάνιση οστεοπόρωσης. Μια διατροφή όμως που βασίζεται στα φρούτα και στα λαχανικά έχει τα αντίθετα αποτελέσματα, καθώς ενισχύει τα οστά. Τα φρούτα και τα λαχανικά που είναι πλούσια σε φλαβονοειδή είναι επίσης πλούσια σε κάλιο που παίζει κύριο ρόλο στη διατήρηση της φυσιολογικής αρτηριακής πίεσης.


Σπαγουλάκης: «Αν έρθει η άνοδος δεν θα πούμε όχι» | ΟΦΗ, OFI :: Gentikoule\nΠόλο —10/5, 13:47\nΟ Μιχάλης Σπαγουλάκης μιλώντας στο gentikoule.gr τόνισε ότι «δεν είναι στόχος η άνοδος αλλά αν έρθει δεν θα πούμε όχι». Ο αντιπρόεδρος του Ερασιτέχνη ΟΦΗ και υπεύθυνος υγρού στίβου αναφερόμενος στα επικείμενα πλέι – οφ ανόδου της Α2 πόλο τονίζει ότι «αν ρωτήσεις τα παιδιά, είναι μια επιθυμία τους να παίξουν στην Α1. Όμως εγώ είμαι υπέρ του «καλύτερα πρώτος στο χωριό παρά δεύτερος στην πόλη». Όμως σίγουρα αν έρθει η άνοδος δεν θα πούμε όχι. Όμως ο στόχος του ΟΦΗ δεν είναι αυτός. Η ομάδα έχει στόχο να αναδείξει νέα παιδιά και να αποκτήσει μια βάση για τα επόμενα χρόνια. Ήδη η ομάδα διαθέτει ένα πολύ καλό υλικό και αν εξαιρέσεις 3 – 4 παιδιά που σπουδάζουν εδώ, οι υπόλοιποι είναι από το Ηράκλειο. Προσωπικός μου στόχος είναι να αναδειχθούν παιδιά από τα τμήματα υποδομής και τα οποία θα στελεχώσουν την ομάδα τα επόμενα χρόνια». Επίσης προσθέτει λέγοντας ότι «θα δώσουμε 10 παιχνίδια με αντιπάλους τις καλύτερες ομάδες του πρωταθλήματος και είναι πολύ σημαντικές οι ευκαιρίες που θα αποκτήσουν εν όψει της επόμενης σαιζόν».\nΌσον αφορά την πορεία – θαύμα του φετινού ΟΦΗ, ο Μιχάλης Σπαγουλάκης τονίζει ότι «είχα τις επιφυλάξεις μου στην αρχή. Όχι γιατί δεν είχα εμπιστοσύνη στην ομάδα αλλά επειδή φέτος αντιμετωπίσαμε πολλά προβλήματα. Το κολυμβητήριο άνοιγε και έκλεινε συνεχώς ενώ φέτος ξεκίνησε το πρωτάθλημα δίχως να δώσουμε κάποιο φιλικό. Όμως ευτυχώς τα παιδιά με έβγαλαν ασπροπρόσωπο. Αν άλλη ομάδα αντιμετώπιζε τα ίδια προβλήματα, δεν πιστεύω ότι θα τα κατάφερνε».\nΟ έμπειρος παράγοντας του ΟΦΗ που συμπληρώνει σχεδόν 3 δεκαετίες ενασχόλησης του με το τμήμα πόλο του ΟΦΗ μιλάει για το μυστικό της φετινής ομάδας τονίζοντας ότι «το μυστικό είναι ότι όλα τα παιδιά αποτελούν μια παρέα. Από το προπονητή μέχρι τους παίκτες, όλοι μεταξύ τους είναι φίλοι. Έχουν καταφέρει και διατηρούν μια σχέση σεβασμού. Ο Σπαγουλάκης ήταν μέχρι πρότινος παίκτης και μετά που έγινε προπονητής τον σέβονται όλοι. Υπήρχαν ανέκαθεν καλές σχέσεις μεταξύ τους».


EL-DEMOCRACY: Θ.Πάγκαλος: "Το ΠΑΣΟΚ κατέρρευσε και ξόφλησε"\nΣυγκεκριμένα, για το ΠΑΣΟΚ, το μέλλον του και τον Ευάγγελο Βενιζέλο τόνισε: «Εκχώρησε ο Παπανδρέου την πρωθυπουργία στον Παπαδήμο και αυτό ήταν κατά τη γνώμη μου μια λανθασμένη πράξη από πλευράς κομματικού συμφέροντος, γιατί για τη χώρα ήταν σωστό. Εκεί, έπρεπε ο Παπανδρέου -και το ξανάκανε το λάθος όταν μίλησε περί δημοψηφίσματος- να πει ότι είμαι πρωθυπουργός, αμφισβητούμαι και είναι δύσκολα τα πράγματα, διότι έχουν αλλάξει οι συνθήκες και δεν μου έχετε δώσει εντολή γι’ αυτό, οπότε πάμε σε εκλογές. Από την άποψη αυτή, διέλυσε την παράταξη. Και κατά την άποψή μου αυτό είναι πολύ μεγάλο πρόβλημα για τη χώρα, διότι η έλλειψη κεντρώας ή κεντροαριστερής παράταξης αυτή τη στιγμή στην πολιτική ζωή του τόπου είναι θανάσιμο έλλειμμα. Το ΠΑΣΟΚ κατέρρευσε. Δεν μπορεί να εκφράζει τον κεντρώο χώρο ένα κόμμα του 5%.\nΤα κόμματα εμφανίζονται και εξαφανίζονται. Το ΠΑΣΟΚ εμφανίστηκε, κραταιώθηκε, ίσχυσε και μετά κατέρρευσε σιγά-σιγά και έφτασε στο 4-5%. Μπορεί να σταθεί σ’ αυτό, αλλά κατέρρευσε. Ξόφλησε και έκανε τη διαδρομή του. Έκανε μεγάλα έργα που άλλαξαν τη μορφή της χώρας και παράλληλα είχε διάφορες ζημίες και ελαττώματα, όταν, μετά από μία περίοδο, ο λαός, που είναι ωφελιμιστής, είδε ότι δεν το χρειάζεται. Δεν του είναι απαραίτητο και αλλάζει (ο λαός) και ψάχνει αλλού. Ο Βενιζέλος το πάει αλλού. Λέει "το ΠΑΣΟΚ και οι λοιπές δημοκρατικές δυνάμεις".\nΟι "λοιπές δημοκρατικές δυνάμεις" δεν έχουν κανένα μέλλον και προοπτική και η προσπάθεια Βενιζέλου θα πέσει στο νερό. Αυτό που έχει μέλλον είναι να προσέλθουμε όλοι, αφού το ΠΑΣΟΚ θα έχει διαλυθεί ή θα έχει υποσχεθεί ότι θα διαλυθεί, αμέσως μόλις τελειώσει αυτή η διαδικασία, και να εκτεθούν τα στελέχη του ΠΑΣΟΚ στην κρίση της παράταξης και των πολιτών και διάφορες κινήσεις που θα προκύψουν ή έχουν προκύψει και βεβαίως και άτομα και όλοι αυτοί θα συγκροτήσουμε τότε τη μεγάλη δημοκρατική παράταξη, η οποία θα είναι πανίσχυρη και κατά την άποψή μου θα είναι το δεύτερο κόμμα της χώρας, η αξιωματική αντιπολίτευση, εάν δεν είναι το πρώτο. Ο Βενιζέλος λέει "ελάτε τώρα να κάνουμε μια παράταξη, στην οποία θα κυριαρχήσω εγώ και το ΠΑΣΟΚ μου, το οποίο δεν αλλάζω και ηγείται αυτού η παρέα μου και είμαι πρόεδρος εγώ". Ε, αυτό δεν πείθει.\nΤο σημερινό ΠΑΣΟΚ δεν πείθει, ο Βενιζέλος και η παρέα του δεν πείθει. Και διάφοροι, μεταξύ των οποίων και εγώ, δεν θέτουμε εαυτούς σ’ αυτήν την ταλαιπωρία. Δεν θα πάω να αγωνιστώ για να είναι ο Βενιζέλος υπουργός Εξωτερικών και αντιπρόεδρος της κυβέρνησης. Δεν λέω, καλός είναι για αντιπρόεδρος και υπουργός Εξωτερικών, διότι δεν είναι ο χειρότερος, αλλά δεν είναι και ο καλύτερος για να συναρπάσει τα νιάτα μου. Υπάρχουν λοιπόν οι "λοιπές δημοκρατικές δυνάμεις" που μπορεί να είναι σ’ αυτές και το ΠΑΣΟΚ, αλλά για να προσέλθει σ’ αυτή τη διαδικασία πρέπει όλοι να υποσχεθούν ότι θα διαλυθούν, όταν θα τελειώσει αυτή η διαδικασία».\nΓια το «πάγωμα» των συζητήσεων με την Τρόικα, ο κ. Πάγκαλος τόνισε:\n«Αυτά τα πράγματα που προέκυψαν να συζητήσουμε με την Τρόικα είναι αυτά που κάποιοι αρνούνται να αναγνωρίσουν και πιστεύουν ότι είναι εσωτερικά θέματα. Εκσυγχρονισμούς, δηλαδή, που εμείς αδυνατούμε να κάνουμε μόνοι μας, αν και ομολογούμε ότι καλό θα ήταν να γίνουν, αλλά δεν τους κάνουμε, για λόγους πολιτικάντικους και λόγους ψηφοθηρίας.\nΠροσωπικά, αν αισθάνομαι για κάτι υπεύθυνος είναι ότι συμμετείχα σ’ αυτή τη διαδικασία, με το μερίδιο ευθυνών που μου ανήκει, που οδήγησε μέσα από την πολιτική πελατεία μέσα από πολιτικούς σαν εμένα και δημοσιογράφους σαν κι εσάς στο να ξεφτιλιστούμε έτσι και να εξαρτόμαστε από όλες τις χώρες της Ευρώπης και να κάνουμε όμως τον τσαμπουκά συνεχώς. Λέω ότι υπάρχει λογική και λέει αυτή να ανοίγουν τα καταστήματα ελεύθερα ή να υπάρχει ένα διόδιο ανάλογο με αυτό στις ευρωπαϊκές χώρες και ανάλογο με το κόστος της κατασκευής του αυτοκινητοδρόμου ή να είναι ο μισθός στο Δημόσιο τουλάχιστον ίσος με τον ιδιωτικό τομέα και σε κάθε περίπτωση όχι παραπάνω, διότι υπάρχει η μονιμότητα και η εξασφάλισή της για πολλά χρόνια και ίσως για όλη σου τη ζωή. Αυτά είναι λογικά για να τα εφαρμόσουμε.\nΜπορούμε; Όχι, διότι είμαστε άχρηστοι. Και αυτό με κάνει να ντρέπομαι. Αυτή η τελευταία διαπραγμάτευση έχει το αποτέλεσμα ότι έχει μαζέψει όλα αυτά τα άχρηστα πράγματα, τα κοινά πράγματα που θα έπρεπε να έχουμε κάνει από καιρό. Και είναι αποτέλεσμα της ανικανότητάς μας να αυτοκυριαρχηθούμε. Και η διαφθορά και ασυδοσία συνεχίζονται ακάθεκτες. Τίποτε δεν καταλάβαμε και δεν μάθαμε και οι άνθρωποι αυτοί, η Τρόικα, δεν είναι ηλίθιοι. Καταλαβαίνουν. Μεγαλύτερος σεβασμός, λοιπόν, σε αυτούς τους κοινοτικούς μηχανισμούς και αυτογνωσία. Η κυβέρνηση να καθίσει και να πει τι είναι σωστό από αυτά ως προβλήματα και να τα λύσει».


Απεχθάνομαι τον διαχωρισμό. Γι’ αυτό και επιμένω τόσο με το diversity, στη μόδα τουλάχιστον. Στο body positivity, όσον αφορά τις εθνικότητες ή την ταυτοποίηση στα φύλα. Δεν ζούμε σε έναν κόσμο που υπάρχουν μόνο ψηλές, αδύνατες, λευκές, straight γυναίκες/μοντέλα. Υπάρχουν και οι μαύρες, οι γυναίκες με καμπύλες, οι non-binary, οι τρανς και η λίστα συνεχίζεται. Και, κατά τη γνώμη μου, αν κάποιος είναι ταλαντούχος, τότε πρέπει να έχει μια (δίκαιη) θέση στον χώρο αυτό. Η Aaron Philip διεκδικεί, λοιπόν, τη θέση αυτή.\nΗ Aaron Philip είναι ιδιαίτερη περίπτωση. Έχει, δηλαδή, όλα όσα η μόδα δυσκολεύεται να αποδεχτεί. Αρχικά, είναι μαύρη. Έπειτα, έχει κάνει αλλαγή φύλου. Και μαζί με όλα αυτά είναι και άτομο με αναπηρία. Παρ’ όλη όμως τη, so called «διαφορετικότητά» της, κατάφερε να μπει στον χώρο και αψηφώντας κάθε κανόνα, κερδίζοντας μια θέση σ’ αυτόν. Πέρσι το καλοκαίρι, λοιπόν, έκανε «δήλωσε» την παρουσία της με την πρωτιά της. Φωτογραφήθηκε για το εξώφυλλο του Paper Magazine και έγινε το πρώτο μαύρο, τρανς και με αναπηρία μοντέλο που πόζαρε σε περιοδικό. Αυτό της έδωσε αυτή τη δίκαιη θέση που λέγαμε, στον χώρο της μόδας. Όχι λόγω της «διαφορετικότητάς» της, αλλά για το ταλέντο της. Το τελευταίο αναγνωρίστηκε τώρα και από τον ιταλικό οίκο Moschino. Η Aaron Phlip, λοιπόν, είναι το πρόσωπο της Fall/Winter 2020 καμπάνιας του brand.\nH Aaron Philip είναι “πρώτη”: Η πρώτη, μαύρη τρανσέξουαλ γυναίκα με αναπηρία σε εξώφυλλο περιοδικού\nΗ Aaron Philip στην καμπάνια Moschino\nΤο μοντέλο, που έχει πρωταγωνιστήσει σε καμπάνιες ομορφιάς για τη Sephora, ενώ έχει φιλοξενηθεί σε βίντεο της Miley Cyrus, ανακοίνωσε τα νέα μέσω του Instagram. «Είμαι πολύ σοκαρισμένη για να πω κάτι που να μην είναι γραφικό. Είναι τόσο μεγάλη υπόθεση που ένα άτομο/μοντέλο με σωματική αναπηρία είναι σε μια καμπάνια σαν αυτή. Είμαι τόσο χαρούμενη και ελπίζω να είναι και η κοινότητά μου. Αυτό είναι μόνο η αρχή. Υπάρχει όντως χώρος για εμάς».\nΗ δημοσίευση κοινοποιήθηκε από το χρήστη aaron philip (@aaron___philip) στις 18 Σεπ, 2020 στις 9:46 πμ PDT\nΟ καλλιτεχνικός διευθυντής του οίκου, Jeremy Scott φιλοξενεί την Aarron Philip στην ασπρόμαυρη καμπάνια του. Φορώντας μια φούστα à la Marie Antoinette, από τη Fall 2020 συλλογή, δερμάτινο jacket και ψηλές platform boots, το look «φωνάζει» Moschino.\nΗ δημοσίευση κοινοποιήθηκε από το χρήστη Moschino (@moschino) στις 21 Σεπ, 2020 στις 5:01 μμ PDT\n«Στόχος μου είναι να οικειοποιήσω την παρουσία ανάπηρων ανθρώπων, γυναικών/θηλυκών που είναι τρανς ή χωρίς φύλο, ώστε να μπορούν απλά να δουλεύουν, να υπάρχουν να είναι εκτιμώνται πραγματικά από την υψηλή μόδα και βιομηχανία. Αλλά και τον κόσμο γενικότερα», είχε δηλώσει η Aaron Philip στο Dazed. Η καμπάνια Moschino είναι απόδειξη ότι οι στόχοι της πραγματοποιούνται σιγά-σιγά.


Η ΙΣΤΟΡΙΑ ΤΗΣ ΟΙΚΟΝΟΜΙΚΗΣ ΣΚΕΨΗΣ (ΕΠΙΤΟΜΟ) / SCREPANTI ERNESTO , ZAMAGNI STEFANO\nΗ ΙΣΤΟΡΙΑ ΤΗΣ ΟΙΚΟΝΟΜΙΚΗΣ ΣΚΕΨΗΣ (ΕΠΙΤΟΜΟ)\nSCREPANTI ERNESTO, ZAMAGNI STEFANO\nΚωδ. Πολιτείας: 4330-0278\n€43.80 Τιμή Πολιτείας\nΤο βιβλίο αυτό εκδόθηκε στα ιταλικά και έχει ήδη μεταφραστεί στα αγγλικά και στα ισπανικά. Καλύπτει την ιστορία της οικονομικής σκέψης από τις απαρχές της μέχρι το τέλος του 20ού αιώνα. Οι συγγραφείς παρουσιάζουν την οικονομική σκέψη, προκλασική, κλασική και σύγχρονη, ως μέρος μιας ιστορικής διαδικασίας. Επισκοπούν την οικονομική σκέψη από αναλυτική θεωρητικό σκοπιά, ενώ ταυτόχρονα εντάσσουν τις θεωρίες στο πνευματικό, κοινωνικό, ιστορικό και οικονομικό πλαίσιο της εποχής τους. Αφιερώνουν το μεγαλύτερο μέρος του βιβλίου τους στην ανάλυση των σύγχρονων οικονομικών θεωριών, ιδιαίτερα δε των τελευταίων πενήντα ετών. Έτσι, η οικονομική θεωρία που διδάσκεται σήμερα στις αίθουσες γίνεται κατανοητή, αφού έχει τοποθετηθεί στο κατάλληλο θεωρητικό και ιστορικό πλαίσιο. Ταυτόχρονα, το βιβλίο τους αποτελεί μια καλή εισαγωγή στο προχωρημένο επίπεδο της οικονομικής επιστήμης που συνήθως διδάσκεται μόνο στους μεταπτυχιακούς φοιτητές. Οι συγγραφείς, στην πραγματικότητα, διδάσκουν οικονομική θεωρία μέσα από την ιστορία της οικονομικής σκέψης. Υιοθετούν επίσης μια κριτική προσέγγιση απέναντι στη σύγχρονη οικονομική ορθοδοξία και αφιερώνουν σημαντικό μέρος του έργου τους στην ανάλυση θεωριών που βρίσκονται εκτός αυτής. Ένα άλλο σημαντικό στοιχείο που βοηθάει στην κατανόηση της οικονομικής θεωρίας αποτελεί ο τρόπος που παρουσιάζουν οι συγγραφείς τη δημιουργία των οικονομικών θεωριών, αντιμετωπίζοντας τις επί μέρους θεωρίες σαν μια συνεχή εξέλιξη της προσπάθειας να δοθούν λύσεις στον προβληματισμό της οικονομικής επιστήμης. Διαγράφεται έτσι μια συνεχής ροή ιδεών, επιστημονικών αντιπαραθέσεων και κριτικών, νέων ερωτημάτων και νέων απαντήσεων. Ταυτόχρονα, δείχνουν πώς μετατοπίζεται μεθοδολογικά το αντικείμενο της ίδιας της επιστήμης μέσα στα διάφορα ρεύματα σκέψης και πώς τα οικονομικά, κοινωνικά και πολιτικά γεγονότα και οι πολιτικοί προβληματισμοί της κάθε εποχής διαμορφώνουν τις οικονομικές θεωρίες. Απεικονίζεται έτσι έντονα ο τρόπος με τον οποίο λειτουργεί και δημιουργείται η κοινωνική επιστήμη. (Από την παρουσίαση της έκδοσης)\nΗ ΓΕΝΕΣΗ ΤΗΣ ΠΟΛΙΤΙΚΗΣ ΟΙΚΟΝΟΜΙΑΣ\nΗ ΕΠΑΝΑΣΤΑΣΗ ΤΟΥ LAISSEZ-FAIRE ΚΑΙ Η ΟΙΚΟΝΟΜΙΚΗ ΘΕΩΡΙΑ ΤΟΥ ADAM SMITH\nΑΠΟ ΤΟΝ RICARDO ΣΤΟΝ MILL\nΗ ΣΟΣΙΑΛΙΣΤΙΚΗ ΟΙΚΟΝΟΜΙΚΗ ΣΚΕΨΗ ΚΑΙ Ο ΜΑΡΞ\nΟ ΘΡΙΑΜΒΟΣ ΤΟΥ ΩΦΕΜΙΛΙΣΜΟΥ ΚΑΙ Η ΟΡΙΑΚΗ ΕΠΑΝΑΣΤΑΣΗ\nΜικρός οδηγός για τη χρήση του Internet στην Ιστορία της Οικονομικής Σκέψης\nΠρολογικό σημείωμα του επιμελητή στον Δεύτερο Τόμο\nΗ ΔΗΜΙΟΥΡΓΙΑ ΤΗΣ ΝΕΟΚΛΑΣΙΚΗΣ ΟΡΘΟΔΟΞΙΑΣ\nΤΑ ΧΡΟΝΙΑ ΤΗΣ ΥΨΗΛΗΣ ΘΕΩΡΙΑΣ: Ι\nΤΑ ΧΡΟΝΙΑ ΤΗΣ ΥΨΗΛΗΣ ΘΕΩΡΙΑΣ: ΙΙ\nΣΥΓΧΡΟΝΗ ΟΙΚΟΝΟΜΙΚΗ ΘΕΩΡΙΑ: I\nΣΥΓΧΡΟΝΗ ΟΙΚΟΝΟΜΙΚΗ ΘΕΩΡΙΑ: IΙ\nΣΥΓΧΡΟΝΗ ΟΙΚΟΝΟΜΙΚΗ ΘΕΩΡΙΑ: IΙΙ\nΕυρετήριο Ξενόγλωσσων Θεματικών Όρων\nΜετάφραση ΣΑΚΚΑ ΑΝΤΡΙΑΝΝΑ\nΕπιμέλεια ΘΕΟΧΑΡΑΚΗΣ ΝΙΚΟΣ\nΣυγγραφέας/Δημιουργός (Ελληνικά) ΣΚΡΕΠΑΝΤΙ ΕΡΝΕΣΤΟ, ΖΑΜΑΝΙ ΣΤΕΦΑΝΟ\nΚωδικός Πολιτείας 4330-0278\nΜΟΥΜΟΥ (ΒΙΒΛΙΟΔΕΤΗΜΕΝΗ ΕΚΔΟΣΗ)\nΜΕΓΑΛΗ ΕΙΚΟΝΟΓΡΑΦΗΜΕΝΗ ΜΑΓΕΙΡΙΚΗ


Google Play Store : Ξαφνικό πρόβλημα με την εγκατάσταση ή την ενημέρωση των εφαρμογών - News by Xiaomi Miui Hellas\nαπό Mi Team 15 September 2020 15 September 2020 0\nΌπως έγινε γνωστό σήμερα, αρκετά είναι τα άτομα που αντιμετωπίζουν προβλήματα με την εγκατάσταση ή την ενημέρωση των εφαρμογών από το Play Store της Google.\nΣύμφωνα με τις περιγραφές, μόλις κάποιος προσπαθήσει να εγκαταστήσει ή να ενημερώσει κάποια εφαρμογή στην συσκευή του από το Play Store, λαμβάνει ένα μήνυμα σφάλματος από την εφαρμογή του Play Store που ισχυρίζεται ότι δεν μπορεί να εγκαταστήσει τις εφαρμογές, επειδή “οι ρυθμίσεις σε αυτήν τη συσκευή” δεν το επιτρέπουν.\nΑυτό το μήνυμα εμφανίζεται εντελώς ξαφνικά, και χωρίς να έχει γίνει κάποια αλλαγή στις ρυθμίσεις της συσκευής.\nΟ Artem Russakovskii του Android Police, δημοσίευσε κάποιες οδηγίες – που του επέτρεπαν να στείλει σχόλια στην Google σχετικά με το πρόβλημα στο Play Store. Μάλιστα, κατάφερε παρ’όλα αυτά να ενημερώσει με επιτυχία κάποιες από τις εφαρμογές, αν και στο τέλος του εμφανίστηκε μια κενή σελίδα με το μήνυμα “Η εφαρμογή δεν βρέθηκε“.\nΑυτό το πρόβλημα δεν έχει σχέση με τον κατασκευαστή της συσκευής, και εμφανίζεται περισσότερο σε συσκευές που έχουν αναβαθμιστεί στο Android 10. Φαίνεται λοιπόν πως κάποια από τις ενημερώσεις που έγιναν αυτόματα από την Google για το Play Store, δημιούργησε αυτό το πρόβλημα, και αναμένεται από την Google να το επιβεβαιώσει και να προσχωρήσει στην επιδιόρθωσή του.\nΑν λοιπόν και εσείς δείτε κάτι ανάλογο να συμβαίνει στην συσκευή σας, μην ψάχνετε άδικα να βρείτε τι το προκαλεί, και μην πειράζετε τις ρυθμίσεις του τηλεφώνου σας χωρίς να γνωρίζετε τι πειράζετε.\nΠηγαίνετε απλά στις Ρυθμίσεις > Εφαρμογές > Διαχείριση εφαρμογών > Google Play Store, και δείτε αν σας δίνει την επιλογή για Απεγκατάσταση ενημερώσεων. Αν σας δίνει αυτή την επιλογή, δοκιμάστε το και αμέσως μετά κάντε μία επανεκκίνηση στην συσκευή σας, μήπως και λυθεί το πρόβλημα στην περίπτωσή σας.\nΔιαφορετικά αναμένετε για την επόμενη αναβάθμιση από την που θα λύσει το πρόβλημα.\nΠηγή : androidpolice.com\nΗ POCO India παρουσίασε το POCO M2 σε μια εκδήλωση στην Ινδία την περασμένη εβδομάδα…


Βιωματική εκπαίδευση για τους δημοτικούς Παιδικούς Σταθμούς\nΕίστε εδώ:ΑΡΧΙΚΗ>ΜΑΡΟΥΣΙ>Εκπαίδευση>Βιωματική εκπαίδευση για τους δημοτικούς Παιδικούς Σταθμούς\nΟι δημοτικοί Παιδικοί Σταθμοί του Αμαρουσίου συνεχίζουν για 4η σχολική χρονιά τις βιωματικές εκπαιδευτικές και ψυχαγωγικές δράσεις εκτός του χώρου των Παιδικών Σταθμών, με σκοπό να ενισχύσουν τη ψυχοσωματική ανάπτυξη των παιδιών της προσχολικής ηλικίας, παρέχοντάς τους τη δυνατότητα να εκφραστούν, να κοινωνικοποιηθούν και να εμπλουτίσουν τις γνώσεις τους.\nΗ υψηλή ποιότητα των παρεχομένων υπηρεσιών στους Πρότυπους Δημοτικούς Σταθμούς αποτελεί υψηλή προτεραιότητα για τη Δημοτική Αρχή και όπως δηλώνει ο δήμαρχος Αμαρουσίου Γιώργος Πατούλης «μέλημα και προτεραιότητά μας είναι να στηρίζουμε τις οικογένειες της πόλης μας και ιδιαίτερα την εργαζόμενη μητέρα. Στην προσπάθεια της μαρουσιώτικης οικογένειας στην ανατροφή, στη διαπαιδαγώγηση και στην ολόπλευρη ανάπτυξη των παιδιών της είμαστε δίπλα και αγκαλιάζουμε με κάθε πρόσφορο μέσον την προσπάθεια της.»\nΗ πρώτη εκπαιδευτική δράση για τη φετινή περίοδο υλοποιήθηκε στο κτήμα «Πύργος Βασιλίσσης» στο Ίλιον, όπου τα παιδιά από τους Παιδικούς Σταθμούς Πολυδρόσου, Στουντίου, Σωρού, Αγίας Φιλοθέης, Εργατικών Κατοικιών, Αναβρύτων, Ν. Τέρματος και Κέντρου παρακολούθησαν το βιωματικό πρόγραμμα με θέμα: «από το αμπέλι… στο κρασί».\nΤο πρόγραμμα περιελάμβανε διαδραστικό θεατρικό δρώμενο με το μύθο του Βασιλιά Οινέα, επίσκεψη στο βιολογικό αμπελώνα, γνωριμία με το παραδοσιακό πατητήρι και αναπαράσταση πατήματος σταφυλιών με τη συνοδεία παραδοσιακών τραγουδιών του τρύγου. Επίσης επίσκεψη στο Οινοποιείο και γνωριμία με όλα τα σύγχρονα μηχανήματα παραγωγής κρασιού.\nΗ δεύτερη εκπαιδευτική δράση πραγματοποιήθηκε στη “Δρω” Ν. Κηφισιάς, όπου τα παιδιά από τους Παιδικούς Σταθμούς Αγίων Αναργύρων, 1ος Κοκκινιάς και 2ος Κοκκινιάς παρακολούθησαν το βιωματικό πρόγραμμα με θέμα «Σιτάρι και Ψωμί».\nΤα παιδιά είδαν αυθεντικά παραδοσιακά εργαλεία και σκεύη όπως: το δρεπάνι, το παραδοσιακό δίκρανο, τη σβάρνα, το κόσκινο και την πινακωτή.Επίσης έπιασαν στα χέρια τους σιτάρι και παρακολούθησαν το άλεσμα του σιταριού στον αυθεντικό πετρόμυλο. Κάθε παιδί στην προσωπική του λεκάνη ανακαλύπτοντας τα υλικά που χρειάζονται για την παρασκευή του ψωμιού τα ζύμωσε, έπλασε το ζυμάρι και το πήρε μαζί του σε ατομικό δοχείο κατά την αποχώρησή του από το χώρο της «Δρω».\nΤο πρόγραμμα πρόσφερε στα παιδιά εμπειρία γνώσης, δημιουργίας και ευχαρίστησης, ενώ για την επιτυχημένη συμμετοχή τους στη δημιουργία του παραδοσιακού ψωμιού η «Δρω» επέδωσε έπαινο σε κάθε Παιδικό Σταθμό.\nΣτις εκπαιδευτικές δράσεις τα παιδιά συνόδευσαν οι υπεύθυνες των Παιδικών Σταθμών, οι παιδαγωγοί και η προϊσταμένη Προσχολικής Αγωγής και Φροντίδας.


Όμορφη έκταση, επιλογή από άνετα δωμάτια, εστιατόριο και μπαρ, ίντερνετ, ήσυχη ατμόσφαιρα.\nΣτα δωμάτια - νέος εσωτερικός χώρος, τηλεόραση επίπεδης οθόνης, στρώματα ισορροπίας (μαλακά και σκληρά), πλήρης ανακαίνιση των μπάνιων, σετ μπάνιου by Dhotels, μπουρνούζια και παντόφλες.\nΚοινόχρηστοι χώροι - 24ώρο golf cars, νέα παιδική χαρά, νέο ρέτρο μπαρ, νέα έπιπλα στο κεντρικό εστιατόριο, play room (μπιλιάρδο, πινγκ πονγκ), καθημερινά δρώμενα.\nΕιδική πρόταση για σπα από την Swan Spa by Apivita (στο ξενοδοχείο Blue Dream - στα 50 μ.).\nBomo Zoe Hotel: All Inclusive, Bed and Breakfast, Half Board\nΒρίσκεται στην περιοχή Τριπιτή, στην ακτή ενός γραφικού κόλπου, σε απόσταση 3 χλμ. από το χωριό Λιμενάργια, 40 χλμ. από το λιμάνι του Λιμένα, 20 χλμ. από το λιμάνι του Πρίνου στη Θάσο, 40 χλμ. από το αεροδρόμιο "Μέγας Αλέξανδρος" στην Καβάλα. Αποτελείται από 12 κτίρια. Το ξενοδοχείο ανακαινίστηκε πλήρως το 2019.\nΣύνολο 102 δωμάτια: Doubles Superior (~25 τ.μ.), Family Rooms Superior (~35 τ.μ.), Deluxe Doubles (~25 τ.μ.), Family Rooms Deluxe (~35 τ.μ.).\nΑνακαίνιση - στα δωμάτια - νέος εσωτερικός χώρος, τηλεόραση επίπεδης οθόνης, στρώματα ισορροπίας (μαλακά και σκληρά), πλήρης ανακαίνιση των μπάνιων, σετ μπάνιου by Dhotels, μπουρνούζια και παντόφλες\nΣτα δωμάτια: κλιματισμός, τηλέφωνο, τηλεόραση επίπεδης οθόνης 32 ιντσών, δωρεάν Wi-Fi internet, μίνι ψυγείο, μπανιέρα/ντουζιέρα, σεσουάρ, μπουρνούζια και παντόφλες, σετ μπάνιου by Dhotels, αντικουνουπικές σίτες, μπαλκόνι/βεράντα. Bcot - κατόπιν αιτήματος.\nDouble Superior (~25 τ.μ.) Διπλό κρεβάτι, πτυσσόμενο κρεβάτι για 3ο άτομο, ντουζιέρα.\nFamily Rooms Superior (~35 τ.μ.) 2 δωμάτια με connecting door. Στο κεντρικό υπνοδωμάτιο - διπλό κρεβάτι, στο δεύτερο υπνοδωμάτιο - 2 μονά κρεβάτια, ντους με υδρομασάζ.\nDeluxe Double (~25 τ.μ.) Διπλό κρεβάτι, πτυσσόμενο κρεβάτι για 3ο άτομο, ντουζιέρα με υδρομασάζ.\nFamily Room Deluxe (~35 τ.μ.) 2 δωμάτια με connecting door. Στο κεντρικό υπνοδωμάτιο - διπλό κρεβάτι, στο δέυτερο υπνοδωμάτιο - 2 μονά κρεβάτια, μηχανή-καφέ Nespresso, χρηματοκιβώτιο (με χρέωση) . στο μπάνιο - μπανιέρα.\nBoard games Payable service\nΔιατροφή (μεγάλος μπουφές)\nΠρωινό 08.00-10.00 (μπουφές)\nΜεσημεριανό 13.30-15.00 (μπουφές)\nΔείπνο 19.00-21.00 (μπουφές)\nΠοτά στο μπαρ RETRO “1992” 10.00-21.00 - αναψυκτικά, καφές φίλτρου, τσάι, νερό, μπύρα, λευκό και κόκκινο κρασί, ούζο.\nHEALTH & BEAUTY (στο ξενοδοχείο Blue Dream - στα 50 μ.)\nΣπα (με χρέωση) - χαμάμ, τζακούζι, σάουνα, μασάζ, relax zone, εσωτερική πισίνα.\nΤο βραχιόλι "All Inclusive" είναι μόνο για προσωπική χρήση.\nΓια να λάβει κάποιος τις υπηρεσίες "All Inclusive" είναι απαραίτητο να διαθέτει το βραχιόλι.\nΤα ποτά επιτρέπεται να καταναλωθούν μόνο στο χώρο που σερβίρονται.\nΤα αλκοολούχα ποτά δεν σερβίρονται σε άτομα κάτω των 18 ετών.


Αποτυχία μορφοποίησης του επιλεγμένου διαμερίσματος (Σφάλμα 0x8004242d)\nο Αποτυχία μορφοποίησης του επιλεγμένου διαμερίσματος (Σφάλμα 0x8004242d) αντιμετωπίζεται όταν ο χρήστης προσπαθεί να μορφοποιήσει, να συγχωνεύσει ή να εγκαταστήσει το λειτουργικό σύστημα σε μια μονάδα δίσκου χρησιμοποιώντας το μέσο εγκατάστασης για τα Windows 7, Windows 8.1 και Windows 10. Οι περισσότεροι χρήστες που επηρεάζονται από αυτό το ζήτημα προσπαθούν να καθαρίσουν την εγκατάσταση του λειτουργικού τους συστήματος, αλλά αυτό το σφάλμα αποτρέπει από το να το κάνουν.\nΣτις περισσότερες περιπτώσεις, θα δείτε αυτό το ζήτημα να συμβαίνει λόγω κάποιας ασυνέπειας με το Master Boot Record. Είναι είτε ένα αρχείο που λείπει είτε κάποιο είδος καταστροφής αρχείων. Αλλά ανεξάρτητα από την προέλευση, πιθανότατα μπορείτε να το διορθώσετε διαγράφοντας όλα τα διαμερίσματα αντί να προσπαθήσετε να τα διαμορφώσετε ξανά.\nΕάν αυτό δεν λειτουργεί, θα πρέπει να επιχειρήσετε την ίδια λειτουργία με το DiskPart. Αυτό το βοηθητικό πρόγραμμα θα επιλύσει τυχόν ασυμβατότητα ή καταστροφή που προκαλείται από το χώρο αποθήκευσης μαζικού ελεγκτή ή το πρόγραμμα οδήγησης μαζικής αποθήκευσης.\nΥπάρχει επίσης ένα σπάνιο σενάριο στο οποίο αυτό το ζήτημα θα προκύψει λόγω διένεξης μεταξύ των ρυθμίσεων BIOS και UEFI. Αυτό το τελευταίο μπορεί να επιλυθεί απενεργοποιώντας την υποστήριξη USB Boot ενώ πραγματοποιείται η εγκατάσταση.\nΠώς να διορθώσετε το «Αποτυχία μορφοποίησης του επιλεγμένου διαμερίσματος » (Σφάλμα 0x8004242d) θέμα?\nΛύση 1: Διαγραφή όλων των κατατμήσεων\nΛύση 2: Καθαρισμός του σκληρού δίσκου με Diskpart.exe\nΛύση 3: Απενεργοποίηση της Υποστήριξης εκκίνησης USB\nΣτις περισσότερες περιπτώσεις, αυτό το ζήτημα θα προκύψει λόγω κάποιου είδους διαφθοράς εντός του Κύρια εγγραφή εκκίνησης. Είτε λείπει το επιπλέον διαμέρισμα που χρειάζονται τα Windows είτε έχει μολυνθεί από καταστροφή.\nΑρκετοί επηρεαζόμενοι χρήστες που αντιμετωπίζουμε επίσης αυτό το ζήτημα ανέφεραν ότι τελικά μπόρεσαν να επιδιορθώσουν το πρόβλημα εκκινώντας από το μέσο εγκατάστασης και διαγράφοντας κάθε διαμέρισμα αντί να προσπαθήσουν να τους μορφοποιήσουν πρώτα.\nΑυτό δεν θα προκαλέσει προβλήματα αν σκοπεύατε να κάνετε μια εντελώς καθαρή εγκατάσταση ούτως ή άλλως, αλλά αυτό διευκολύνει τη συνολική απώλεια δεδομένων σε καταστάσεις όπου ελπίζατε να αποφύγετε τη διαγραφή κάθε διαμερίσματος.\nΕυτυχώς, μπορείτε να χρησιμοποιήσετε το αντίγραφο ασφαλείας της εικόνας συστήματος των Windows πριν ακολουθήσετε τις παρακάτω οδηγίες εάν θέλετε να δημιουργήσετε αντίγραφα ασφαλείας των δεδομένων σας με ασφάλεια. Για να το κάνετε αυτό, ακολουθήστε αυτές τις οδηγίες για τη δημιουργία αντιγράφων ασφαλείας εικόνας συστήματος.\nΜόλις δημιουργηθούν αντίγραφα ασφαλείας των σημαντικών δεδομένων σας, ακολουθήστε τις παρακάτω οδηγίες για να διαγράψετε κάθε διαθέσιμο διαμέρισμα για να διορθώσετε το Αποτυχία μορφοποίησης του επιλεγμένου διαμερίσματος (Σφάλμα 0x8004242d) θέμα:\nΤοποθετήστε ένα συμβατό μέσο εγκατάστασης και επανεκκινήστε τον υπολογιστή σας. Μετά την αρχική οθόνη εκκίνησης, ο υπολογιστής σας θα σας ρωτήσει εάν θέλετε να κάνετε εκκίνηση από το μέσο εγκατάστασης, για να το κάνετε αυτό, πατήστε οποιοδήποτε πλήκτρο.\nΣημείωση: Σε περίπτωση που δεν διαθέτετε έγκυρο μέσο εγκατάστασης για την έκδοση των Windows, μπορείτε να δημιουργήσετε ένα. Λάβετε υπόψη ότι εάν θέλετε να εγκαταστήσετε από ένα φλας USB, ίσως χρειαστεί να τροποποιήσετε τη σειρά εκκίνησης για να συμπεριλάβετε την εκκίνηση από USB.\nΑφού καταφέρετε να εκκινήσετε με επιτυχία από το μέσο εγκατάστασης, κάντε κλικ στο Εγκατάσταση τώρα και προχωρήστε με τα αρχικά βήματα εγκατάστασης μέχρι να φτάσετε στο στάδιο διαμέρισης.\nΣημείωση: Θα πρέπει να εισαγάγετε ένα έγκυρο κλειδί και, στη συνέχεια, να επιλέξετε την κατάλληλη έκδοση που προσπαθείτε να εγκαταστήσετε. Και τέλος, θα πρέπει να αποδεχτείτε την Άδεια Χρήσης.\nΌταν φτάσετε στην επόμενη προτροπή, κάντε κλικ στο Προσαρμοσμένο: Εγκατάσταση μόνο Windows (για προχωρημένους).\nΤώρα μόλις φτάσετε στο τμήμα διαμερισμάτων, ξεκινήστε να επιλέγετε κάθε διαμέρισμα ξεχωριστά και μετά κάντε κλικ στο Διαγράφω. Όταν σας ζητηθεί να επιβεβαιώσετε τη λειτουργία, κάντε κλικ στο Ναί. Κάνετε αυτό συστηματικά έως ότου μείνετε με ένα μόνο Drive (0) Μη κατανεμημένος χώρος.\nΤώρα θα πρέπει να μπορείτε να δημιουργήσετε νέα διαμερίσματα όπως θέλετε χωρίς να αντιμετωπίσετε το ίδιο σφάλμα. Κάντε αυτό και δείτε εάν μπορείτε να ολοκληρώσετε την εγκατάσταση.\nΣε περίπτωση που εξακολουθείτε να αντιμετωπίζετε το ίδιο Αποτυχία μορφοποίησης του επιλεγμένου διαμερίσματος (Σφάλμα 0x8004242d) ζήτημα, μεταβείτε στην επόμενη πιθανή επιδιόρθωση παρακάτω.\nΌπως αποδεικνύεται, αυτό το ζήτημα μπορεί επίσης να προκύψει λόγω ενός ασυμβίβαστου ή κατεστραμμένου ελεγκτή μαζικής αποθήκευσης ή ενός προγράμματος οδήγησης μαζικής αποθήκευσης. Εάν αυτό το σενάριο ισχύει, η καλύτερη πιθανότητα να επιλύσετε το ζήτημα είναι με το Diskpart.exe να καθαρίσετε πρώτα το δίσκο και, στη συνέχεια, να προσπαθήσετε να εκτελέσετε ξανά την εγκατάσταση του Windows Setup.\nΩστόσο, λάβετε υπόψη ότι θα χρειαστείτε ένα συμβατό μέσο εγκατάστασης για να ολοκληρώσετε τα παρακάτω βήματα. Αρκετοί επηρεαζόμενοι χρήστες επιβεβαίωσαν ότι η λειτουργία του επέτρεψε τελικά να διαμορφώσουν διαμερίσματα χωρίς να αντιμετωπίσουν το Αποτυχία μορφοποίησης του επιλεγμένου διαμερίσματος (Σφάλμα 0x8004242d).\nΕισαγάγετε ένα μέσο εγκατάστασης που είναι συμβατό με την έκδοση των Windows και επανεκκινήστε τον υπολογιστή σας.\nΑμέσως μετά την αρχική οθόνη εξαφανιστεί, θα πρέπει να ερωτηθείτε εάν θέλετε να κάνετε εκκίνηση από το μέσο εγκατάστασης. Κάντε το πατώντας οποιοδήποτε πλήκτρο.\nΜόλις φτάσετε στην αρχική οθόνη του μέσου εγκατάστασης, κάντε κλικ στο Επισκευάστε τον υπολογιστή μου από το κάτω αριστερό τμήμα της οθόνης.\nΣημείωση: Εάν αντιμετωπίζετε το πρόβλημα στα Windows 10, μπορείτε επίσης να εισέλθετε στο μενού "Ανάκτηση" αναγκάζοντας 3 διαδοχικές διακοπές του μηχανήματος (απενεργοποιώντας τον υπολογιστή σας κατά τη διάρκεια της διαδικασίας εκκίνησης).\nΑφού φτάσετε στο επόμενο μενού, ξεκινήστε κάνοντας κλικ στο Αντιμετώπιση προβλημάτων από τη λίστα των διαθέσιμων επιλογών. Στη συνέχεια, κάντε κλικ στη Γραμμή εντολών από τη λίστα των υπο-επιλογών του Προχωρημένες επιλογές.\nΜόλις μπείτε στο μήνυμα CMD, ξεκινήστε πληκτρολογώντας "Diskpart" και πατώντας Εισαγω για να καλέσετε το εργαλείο Diskpart.\nΜε το βοηθητικό πρόγραμμα Diskpart ανοιχτό, πληκτρολογήστε την ακόλουθη εντολή και πατήστε Εισαγω για να απαριθμήσετε όλους τους διαθέσιμους σκληρούς δίσκους.\nΤώρα θα πρέπει να δείτε έναν δίσκο δίσκων. Εάν έχετε περισσότερα από ένα, χρησιμοποιήστε το μέγεθός τους για να προσδιορίσετε ποιο από αυτά προκαλεί το σφάλμα που προσπαθείτε να διορθώσετε.\nΜόλις καταλάβετε ποια μονάδα δίσκου προκαλεί το πρόβλημα, πληκτρολογήστε την ακόλουθη εντολή και πατήστε Εισαγω για να επιλέξετε τον κατάλληλο σκληρό δίσκο:\nsel δίσκος * αριθμός *\nΣημείωση: Λάβετε υπόψη ότι ο * αριθμός * είναι μόνο ένα σύμβολο κράτησης θέσης για τον αριθμό που έχει εκχωρηθεί στον επηρεαζόμενο σκληρό δίσκο. Αντικαταστήστε το ανάλογα με μια αριθμητική τιμή για να επιλέξετε το σωστό σκληρό δίσκο.\nΣτη συνέχεια, πληκτρολογήστε την ακόλουθη εντολή και πατήστε Εισαγω για να επαληθεύσετε εάν έχει επιλεγεί ο σωστός σκληρός δίσκος:\nΕάν έχετε προηγουμένως επιβεβαιώσει ότι έχει επιλεγεί η σωστή μονάδα δίσκου, πληκτρολογήστε την ακόλουθη εντολή και πατήστε Enter για να ξεκινήσετε τον καθαρισμό του δίσκου σας χρησιμοποιώντας το Diskpart:\nΣημείωση: Λάβετε υπόψη ότι μόλις ολοκληρωθεί αυτή η διαδικασία, κάθε διαμέρισμα και κάθε κομμάτι δεδομένων σε αυτόν τον σκληρό δίσκο ή SSD θα καταργηθούν οριστικά.\nΜόλις ολοκληρωθεί η διαδικασία, πληκτρολογήστε την ακόλουθη εντολή και πατήστε Εισαγω για έξοδο από το εργαλείο συμβατικά:\nΚλείστε το παράθυρο γραμμής εντολών, επανεκκινήστε τον υπολογιστή σας και επιστρέψτε στην οθόνη επιλογής δίσκου. Αυτή τη φορά δεν θα πρέπει πλέον να έχετε προβλήματα καθαρής εγκατάστασης ή συγχώνευσης κατατμήσεων.\nΣε περίπτωση που εξακολουθείτε να αντιμετωπίζετε το ίδιο Αποτυχία μορφοποίησης του επιλεγμένου διαμερίσματος (Σφάλμα 0x8004242d) σφάλμα ακόμη και αφού ακολουθήσετε τον παραπάνω οδηγό, μεταβείτε στην επόμενη πιθανή επιδιόρθωση παρακάτω.\nΈνας άλλος πιθανός ένοχος που μπορεί να καταλήξει να ενεργοποιήσει αυτό το ζήτημα είναι κάποιο είδος σύγκρουσης μεταξύ της εγκατάστασης παλαιού τύπου (BIOS) και του νέου ομολόγου (UEFI). Όπως αποδεικνύεται, ένα νεότερο μηχάνημα που περιλαμβάνει και τα δύο μπορεί να καταλήξει να διευκολύνει την εμφάνιση του Αποτυχία μορφοποίησης του επιλεγμένου διαμερίσματος (Σφάλμα 0x8004242d) σφάλμα σε περίπτωση ενεργοποίησης της Υποστήριξης εκκίνησης UEFI.\nΣε αυτήν την περίπτωση, θα μπορέσετε να επιλύσετε το πρόβλημα επανεκκίνηση του υπολογιστή σας και απενεργοποιώντας την Υποστήριξη εκκίνησης UEFI εισάγοντας το μενού Ρυθμίσεις διαμόρφωσης BIOS. Πολλοί επηρεασμένοι χρήστες επιβεβαίωσαν ότι αυτή η λειτουργία ήταν επιτυχής στην περίπτωσή τους.\nΕνεργοποιήστε τον υπολογιστή σας και αρχίστε να πατάτε το πλήκτρο Setup μόλις εμφανιστεί το αρχικό πλήκτρο εκκίνησης. Πατήστε επανειλημμένα το πλήκτρο μέχρι να βρεθείτε στο μενού του BIOS.\nΣημείωση: Στις περισσότερες διαμορφώσεις, το πλήκτρο Setup είναι ένα από τα Πλήκτρα F (F2, F4, F6, F8 και F10) ή το πλήκτρο Del. Εάν δεν εμφανίζεται στην οθόνη, αναζητήστε στο διαδίκτυο συγκεκριμένα βήματα σχετικά με την πρόσβαση στις ρυθμίσεις του BIOS.\nΜόλις μπείτε στο μενού ρυθμίσεων του BIOS, μεταβείτε στην καρτέλα BOOT και βεβαιωθείτε Υποστήριξη εκκίνησης UEFI είναι Ατομα με ειδικές ανάγκες.\nΜετά την εφαρμογή αυτής της τροποποίησης, αποθηκεύστε τις τροποποιήσεις και δείτε εάν το πρόβλημα έχει επιλυθεί επαναλαμβάνοντας την ενέργεια που προκαλούσε προηγουμένως Αποτυχία μορφοποίησης του επιλεγμένου διαμερίσματος (Σφάλμα 0x8004242d) θέμα.\nΕάν καταφέρετε να ολοκληρώσετε την εγκατάσταση των Windows, μπορείτε στη συνέχεια να αντιστρέψετε τα παραπάνω βήματα και να ενεργοποιήσετε ξανά την υποστήριξη εκκίνησης UEFI.


... ΜΙΚΡΟΣ ΣΕΡΙΦΗΣ Club Φίλων ...: Εμείς προτείνουμε... 312: Το άρωμα (Μυθιστόρημα)\nΈνα τρομακτικό παραμύθι; Ένα φιλοσοφικό θρίλερ; Μια ερωτική φαντασία; Για τον Ζαν-Μπατίστ Γκρενούιγ, τον σκοτεινό ήρωα, μαθαίνουμε μόνο πως γεννήθηκε στις 17 Ιουλίου 1738 στο Παρίσι, ανάμεσα στα σκουπίδια της αγοράς με δυο ιδιαίτερα χαρακτηριστικά. Αυτός που τρομάζει τους πάντες με την παντελή έλλειψη κάθε μυρωδιάς έχει την πιο ευαίσθητη μύτη του κόσμου. Καταγράφει στην ατελείωτη τράπεζα της μνήμης του όλες τις μυρωδιές που συναντά στο δρόμο του, και όχι μόνο αυτό, αλλά μπορεί να ανακαλέσει κάθε στιγμή εκείνη που θα διαλέξει. Η μακριά πορεία του στο βασίλειο των οσμών θα τον οδηγήσει από το εργαστήριο του αρωματοποιού στη θέση του ημίθεου που παρασύρει τα πλήθη με μοναδικό όπλο το ύψιστο και συγκλονιστικότερο άρωμα που υπάρχει. Αυτό της ανθρώπινης ύπαρξης!...\nΠρόκειται για την ιστορία του Ζαν Μπατίστ Γκρενουίγ, που γεννήθηκε με ένα ιδιαίτερο χάρισμα: Έχει καταπληκτική όσφρηση. Μπορεί να οσφραίνεται αντικείμενα όπως η πέτρα, τα χρήματα, το γυαλί, δηλαδή άψυχα πράγματα που για τους κοινούς ανθρώπους δεν αναδίδουν κάποια συγκεκριμένη οσμή. Μπορεί να μυρίσει πιο χαρακτηριστικά αρώματα, όπως των λουλουδιών και των φυτών, μπορεί να αντιληφθεί ολόκληρο τον κόσμο μέσα από τις οσμές του. Το χάρισμά του αυτό του επιτρέπει να δουλέψει στη βιοτεχνία της αρωματοποιΐας για διάφορα αφεντικά, τα οποία πλήττονται από διάφορες συμφορές, μόλις ο Ζαν φύγει από τη δούλεψή τους.\nΌμως αυτός ο άνθρωπος δεν έχει δική του μυρωδιά. Από τη στιγμή που γεννήθηκε υπήρξε ένα άοσμο τίποτα. Με βάση κάποια δύσοσμα υλικά, προσθέτοντας πιο ελαφριές αρωματικές ουσίες, δημιούργησε την τέλεια απομίμηση της ανθρώπινης μυρωδιάς. Τότε είναι που, ο εγωισμός του, η κακία του και το μίσος του για τους ανθρώπους φτάνουν στο αποκορύφωμα. Αποφασίζει να δημιουργήσει το άρωμα του έρωτα και μ' αυτό το επίτευγμα να κατακτήσει τον κόσμο. Αυτή η καταχθόνια σκέψη τον οδηγεί στην δολοφονία είκοσι πέντε νεαρών κοριτσιών προκειμένου να κλέψει την οσμή της καθεμιάς. Στο τέλος κλείνει όλες τις μυρωδιές σε ένα μικρό φιαλίδιο. Μαγεύει τους πάντες και τότε, τη στιγμή του μεγάλου του θριάμβου, το μίσος και η αηδία του για τους ανθρώπους έρχεται να δηλητηριάσει τη χαρά του. Η καταδίκη του ματαιώνεται και ο ίδιος σπαταλάει το τελευταίο άρωμα από το φιαλίδιο, κατακτώντας τις καρδιές των αποβρασμάτων του Παρισιού...\nΟ συγγραφέας PATRICK SUSKIND\nΟ ΠΑΤΡΙΚ ΖΙΣΚΙΝΤ γεννήθηκε στη Γερμανία. Σπούδασε μεσαιωνική και σύγχρονη Ιστορία στο Πανεπιστήμιο του Μονάχου. Έχει γράψει διηγήματα και συνεργάζεται με πολλά έντυπα ως δημοσιογράφος, ενώ γράφει επίσης σενάρια για τον κινηματογράφο. Θεωρείται ένας από τους πλέον καταξιωμένους σύγχρονους συγγραφείς. ΤΟ ΑΡΩΜΑ εκδόθηκε το 1985, είναι το πρώτο του μυθιστόρημα και έγινε παγκόσμια επιτυχία με αλλεπάλληλες επανεκδόσεις. Μεταφράστηκε σε 37 γλώσσες, έμεινε στη λίστα των μπεστ σέλερ του περιοδικού Der Spiegel για 9 χρόνια, πούλησε περισσότερα από 12 εκατομμύρια αντίτυπα, τιμήθηκε με πολλά διεθνή βραβεία, επιλέχθηκε από τους New York Times ως το βιβλίο της χρονιάς για το 1986 και γυρίστηκε κινηματογραφική ταινία, με τον τίτλο "Perfume: The Story of a Murderer" από τον σκηνοθέτη Τομ Τίκβερ.\nΞενόγλωσσος τίτλος: DAS PARFUM\nΕπιμέλεια: ΧΟΥΝΟΣ ΝΕΣΤΟΡΑΣ\nΑναρτήθηκε από adamsjim στις 12:21 π.μ.\nDon Juan 13 Νοεμβρίου 2014 - 12:01 π.μ.\nΚαλό το βιβλίο και η ταινία επίσης (αν δεν την δει κανείς με το μυαλό του κολλημένο στο βιβλίο)...\ntzortzadams 13 Νοεμβρίου 2014 - 9:26 π.μ.\nΠολύ αξιόλογη και η ταινία, αν σκεφτεί κανείς τη δυσκολία του εγχειρήματος και το γεγονός πως πολλοί γνωστοί σκηνοθέτες ήθελαν να το μεταφέρουν στην οθόνη, μα έκαναν πίσω λόγω αυτής ακριβώς της δυσκολίας.


Σπύρος Κόλλιας: Τα καλάμια της λίμνης είναι ο “χρυσός” της Στυμφαλίας – Sfedona.gr\nΣπύρος Κόλλιας: Τα καλάμια της λίμνης είναι ο “χρυσός” της Στυμφαλίας\nΘα μιλήσω για τα Καλάμια της Λίμνης Στυμφαλίας. Πολλοί θεωρούν αρνητικό για την περιοχή μας να έχει η λίμνη μας καλάμια και αυτά κάθε χρόνο να εξαπλώνονται. Εγώ θέλω να σας πω ότι τελικά τα καλάμια είναι ο χρυσός της περιοχής μας! Από τα παλιά τα χρόνια οι Στυμφάλιοι αλλά και οι κάτοικοι των γύρω χωριών μάζευαν ψαθί και έβαζαν ακόμα και μέσα από τα σαμάρια τον αλόγων ή μάζευαν τα καλάμια και έφτιαχναν καλάθια, τα χρησιμοποιούσαν επάνω στις καλύβες τους για σκιά, ακόμα και για έργα που γυριστήκαν στην Στυμφαλία την δεκαετία του ΄60 οι κάτοικοι έφτιαξαν με αυτά καλύβες για να γίνουν τα γυρίσματα στην περιοχή μας.\nΟ Σπύρος Κόλλιας κατά τη διάρκεια των γυρισμάτων του τηλεοπτικού spot του ΟΠΑΠ στην λίμνη Στυμφαλίας\nΤώρα τα Χρόνια άλλαξαν, όμως πάλι αυτά τα καλάμια έχουν σημαντικό ρόλο στον υδροβιότοπο μας. Σχεδόν 165 είδη πουλιών γεννάνε τα αυγά τους μέσα στα καλάμια της λίμνης Στυμφαλίας. Γι΄αυτό και εμείς δεν θέλουμε την ολική κοπή τους. Η πιο σωστή λύση που θα σέβεται και τη φύση ταυτόχρονα, είναι να κοπούν μερικά καλάμια και να αφήσουμε μερικά σε κάποια σημεία όπου εκεί θα γεννάνε τα πουλιά. Οπότε έτσι έχουμε και όμορφο υδροβιότοπο και μια όμορφη λίμνη!\nΗ λίμνη Στυμφαλίας είναι ένας σημαντικός υδροβιότοπος\nΒασικό κίνητρο αποτελεί και η εκμετάλλευση τον καλαμιών. Τι όφελος μπορούμε να έχουμε από τα καλάμια θα με ρωτήσετε; Να σας θυμίσω ότι μέσο της Τράπεζας Πειραιώς, το Μουσείο Περιβάλλοντος Στυμφαλίας διαθέτει δύο πλωτά μηχανήματα (πρόγραμμα Life-Stymfalia) που μπορούν να κόβουν τα καλάμια από τη λίμνη και να τα μεταφέρουν έξω. Με αυτά τα καλάμια δοκιμαστικά φτιάχτηκε πέλλετ και χώμα τρυφής (βιολογικό λίπασμα) και αποδείχθηκε πως είναι ιδανικά για αυτή τη δουλειά. Άρα η Περιφέρεια Πελοποννήσου ή ο δήμος με τη συνεργασία της Τράπεζας Πειραιώς και το Μουσείο Περιβάλλοντος Στυμφαλίας μπορούν εύκολα να «εκμεταλλευτούν» αυτόν το φυσικό πλούτο. Πάντα με σεβασμό στο περιβάλλον και τις ανάγκες του υδροβιότοπου, χωρίς να τον καταστρέψουν. Είναι γνωστό εξάλλου ότι όσο κόβουμε τα καλάμια τόσο δυναμώνουν ενώ ο χρόνος για να μεγαλώσουν είναι 1-2 μήνες. Η προοπτική να αναμιχθεί το καλάμι (πέλλετ) με τριμμένο ξύλο ή και με βιομάζα κλαδιών ή και ελιά δίνει ακόμα μεγαλύτερες ευκαιρίες. Θέλουμε να συντηρήσουμε τον υδροβιότοπο, θέλουμε μια καθαρή λίμνη, θέλουμε να κάνουμε βιώσιμο τον φυσικό μας πλούτο. Αυτή είναι μια καλή ευκαιρία. Σπύρος Αν. Κόλλιας Ξυλουργός\nΝΔ για Τατούλη : Απ΄τη μία επικρίνει από την άλλη επιβραβεύει…\n“Η περίπτωση της Περιφερειακής Ενότητας Κορινθίας” με την υπογραφή του Βασίλη Μπαλάφα\nΕίναι η Ελλάδα έτοιμη για την φετινή αντιπυρική περίοδο; – «Δεν έχουμε μάθει από τα λάθη μας»


Cogito ergo sum: Φεβρουαρίου 2014\nΕπειδή, παρ' ότι έχουμε ήδη μπει στην τελική ευθεία του καρναβαλιού, υπάρχουν κάποιοι που ακόμη δεν έχουν αποφασίσει πώς θα μασκαρευτούν, σήμερα το ιστολόγιο θα δώσει μερικές ιδέες για μασκάρεμα. Επί πλέον δε, θα συνοδεύσει αυτές τις ιδέες με μερικά στοιχεία, τα οποία πρέπει να έχουν υπ' όψη τους οι ενδιαφερόμενοι ώστε να βγει σωστό το τελικό αποτέλεσμα.\n(α) Αντώνης Σαμαράς\nΜασκαράτα ταιριαστή σε γόνους πλούσιων και επιφανών οικογενειών, μιας κι ο πρωθύ είναι γιος πετυχημένου καρδιολόγου και διευθυντή τού "" Ευαγγελισμού", ανηψιός βουλευτή τής καραμανλικής ΕΡΕ, εγγονός υπουργού, δισέγγονος της Πηνελόπης Δέλτα και τρισέγγονος του Εμμανουήλ Μπενάκη. Μη έχοντας οικονομικό πρόβλημα, ο Αντώνης σπούδασε στις ΗΠΑ, κάνοντας οικονομικά στο Άμχερστ και μεταπτυχιακό στο Χάρβαρντ. Κι επειδή τό σόι του είχε επιφανείς πολιτικούς, όπερ εστί μεθερμηνευόμενον θα γινόταν εύκολα κι ο ίδιος πολιτικός, το θέμα τής μεταπτυχιακής του εργασίας ήταν "Σχέσεις πολυεθνικών εταιρειών και κυβερνήσεων" (πόσο μπροστά ήταν από μικρό αυτό το παιδί!).\n* Tip: Η εν λόγω μασκαράτα είναι κατάλληλη και για όσους πτυχιούχους δεν μπορούν να βρουν δουλειά, μιας κι ο Αντώνης δεν δούλεψε ποτέ στην ζωή του. Δεν πρόκαμε, δηλαδή, γιατί έγινε βουλευτής μόλις στα 26 του, ο νεώτερος ever έλληνας βουλευτής. Βέβαια, ο ίδιος λέει πως στις ΗΠΑ σπούδασε δουλεύοντας σε πιτσαρία αλλά δεν ξέρω πόσοι πιστεύουν κάτι τέτοιο, εκτός από τον ίδιο.\n(β) Αλέξης Τσίπρας\nΜεταμφίεση κατάλληλη για όσους έχουν έντονο τον γνωστό καημό κάθε έλληνα "κάντε με εμένα πρωθυπουργό και θα δείτε". Ο Αλέξης το πάλαιψε από μικρός και όλα δείχνουν ότι τελικά θα τα καταφέρει. Ξεκίνησε με τις μαθητικές διαδηλώσεις του '90-'91 (εποχή Τεμπονέρα), συνέχισε στην ΚΝΕ, συνδικαλίστηκε με τον "Εγκέλαδο" μέσω του οποίου μπήκε στα ΕΡΑΣ (Εναλλακτικά Ριζοσπαστικά Αριστερά Σχήματα) και, μέσω αυτών, στο Κ.Σ. της ΕΦΕΕ, εκλέχτηκε γραμματέας τής Σπουδάζουσας του Συνασπισμού, ανέβηκε μέχρι γραμματέας όλης της νεολαίας τού ΣΥΝ, μπήκε στην Κεντρική Επιτροπή, προωθήθηκε στην πολιτική γραμματεία, έβαλε υποψηφιότητα για δήμαρχος αθηναίων (παίρνοντας το διόλου ευκαταφρόνητο ποσοστό 10,5%) και, τελικά, έγινε αρχηγός τού κόμματος.\nΦαίνεται πως ο Αλέξης είχε εξαιρετική ενόραση και "είδε" πολύ νωρίς πως κάποια στιγμή θα αναλάμβανε την διακυβέρνηση της χώρας. Πώς αλλοιώς να εξηγήσει κανείς το γεγονός ότι, παρ' ότι σπούδασε πολιτικός μηχανικός στο Μετσόβειο, η διπλωματική του εργασία για το μεταπτυχιακό του είχε θέμα "Οι ευέλικτες μορφές απασχόλησης και η έντασή τους στην Ε.Ε και στην Ελλάδα" (!!);\n* Tip: Και αυτή η μασκαράτα πάει κουτί σε όσους δεν δουλεύουν. Όχι πως ο Αλέξης είναι φυγόπονος αλλά, μιας και θυσιάστηκε από μικρός στην πολιτική, ήταν δύσκολο να βρει χρόνο για δουλειά.\n(γ) Αννα Μισέλ Ασημακοπούλου\nΜασκαράτα κατάλληλη για κοριτσάκια με μεγάλα όνειρα. Η Άννα Μισέλ μπορεί να έγινε γνωστή από την εκπομπή Ελληνοφρένεια (ως η "αγαπημένη τού Μπαλούρδου") αλλά έχει πίσω της σημαντικές σπουδές και μεγάλο έργο. Από σπουδές, έχει να αναφέρει το πενσυλβανικό κολλέγιο Bryn Mawr, το νεοϋρκέζικο πανεπιστήμιο Cornell, το London School of Economics, το πανεπιστήμιο της Μαδρίτης και το Institut d’ Etudes Francais της Αβινιόν. Εδώ πρέπει να ομολογήσω ότι δεν καταλαβαίνω πως γίνεται να σπουδάζεις οικονομικά στο Bryn Mawr και να κάνεις μεταπτυχιακό νομικά στο Cornell, αλλά κάτι τέτοιο μπορεί να είναι εφικτό στις ΗΠΑ. Δεν έχω πάει, δεν ξέρω.\nΗ Άννα Μισέλ έχει εκλεγεί κατ' επανάληψη δημοτική σύμβουλος στα Γιάννενα ενώ διετέλεσε οκτώ χρόνια διευθύντρια του κοινωφελούς ιδρύματος "Εγνατία Ηπείρου". Από το βιογραφικό τής Άννας Μισέλ δεν προκύπτει ότι έκανε κάποια άλλη δουλειά πριν γίνει διευθύντρια του εν λόγω ιδρύματος, οπότε μάλλον πρέπει να υποθέσουμε ότι η τοποθέτησή της σ' αυτήν την θέση οφειλόταν σε κάποιου είδους θεία φώτιση εκείνου που την διόρισε. Υπ' αυτή την έννοια, η εν λόγω μεταμφίεση είναι must για όποιο κοριτσάκι ονειρεύεται να γίνει κάπου διευθύντρια χωρίς να χρειαστεί να δουλέψει πρώτα ως απλή υπάλληλος.\n* Tip: Όσες αναγνώστριες θέλγονται από την ιδέα αυτής της μασκαράτας, ας προσέξουν να μη κάνουν υπερβολικά μεγάλα όνειρα. Το ότι η Άννα Μισέλ είναι εκπρόσωπος τύπου τής Νέας Δημοκρατίας, δεν λέει και πολλά πράγματα. Εδώ ο Σίμος είναι εκπρόσωπος ολόκληρης κυβέρνησης.\nΑπορία ως υστερόγραφο: Δηλαδή, στους παραπάνω στηρίζουμε τις ελπίδες μας για πάταξη της ανεργίας;\n[Άρθρο τής Έφης Γιαννοπούλου, από το Unfollow - 21/02/2014]\n«Ελάτε επάνω να μας τα πείτε! Ελάτε επάνω να μας τα πείτε! Είναι εύκολος ο συνδικαλισμός από κάτω! Ορίστε έναν εκπρόσωπο κι ελάτε πάνω!» επαναλάμβανε ωρυόμενος ο υπουργός Πολιτισμού από τη σκηνή της αίθουσας του Megaron Plus. «Μπορώ να πω κάτι;» ρωτά κάποιος από το κοινό. «Δεν μπορείτε να πείτε τίποτα! Δεν μπορείτε να πείτε τίποτα», αλλάζει γνώμη ο υπουργός, λίγο πριν αποχωρήσει χωρίς καν να ολοκληρώσει το χαιρετισμό του.\nΉδη από τις πρώτες φράσεις του, ο Πάνος Παναγιωτόπουλος επισήμανε ότι το μισθολογικό κόστος και… κάποιοι άλλοι παράγοντες έχουν οδηγήσει την Ευρώπη σε υστέρηση συγκριτικά με την Κίνα και άλλες ασιατικές χώρες. Κάπου εκεί αρχίζει το happening διαμαρτυρίας που οργάνωσε μια ομάδα καλλιτεχνών, με πρωτοβουλία της Κίνησης Μαβίλη. Ακούγονται γέλια και χειροκροτήματα από το κοινό και ο υπουργός οδηγείται σε μια μίνι παράκρουση. «Δεν τιμάτε τη χώρα! Δεν τιμάτε τη χώρα!», «Αυτά να τα κάνετε στις συνελεύσεις του ΣΥΡΙΖΑ και της ΑΝΤΑΡΣΥΑ», «Δεν βοηθάμε τη χώρα! Την εικόνα της χώρας!» «Θυμίζετε Μελανοχίτωνες!», «Τα αριστερά γκρουπούσκουλα που σας καθοδηγούν», «Είστε ευδιάκριτοι και ευδιάκριτες! Δεν είστε καλλιτέχνες! Υπηρετείτε τον ανεξέλεγκτο θόρυβο και την οχλαγωγία!». Αυτές ήταν μερικές από τις φράσεις από το παραλήρημα του υπουργού, που άλλοτε καλούσε στο βήμα τους διαμαρτυρόμενους καλλιτέχνες, άλλοτε τους φώναζε να καθίσουν στη θέση τους και τους απαγόρευε να μιλήσουν.\nΤο διήμερο συνέδριο στο Μέγαρο Μουσικής, που ξεκίνησε χτες το πρωί και ολοκληρώθηκε σήμερα, είχε τίτλο «Χρηματοδοτώντας τη Δημιουργικότητα» (Financing Creativity) και συμμετείχαν σ’ αυτό εκπρόσωποι του ελληνικού κράτους αλλά και της Ευρωπαϊκής Ένωσης, εκπρόσωποι ελληνικών και ευρωπαϊκών δημόσιων και ιδιωτικών φορέων και τραπεζών, σύμβουλοι κάθε είδους και άλλοι. Το happening, που οργανώθηκε με πρωτοβουλία της Κίνησης Μαβίλη, συνίστατο στη διακοπή του χαιρετισμού του υπουργού με οργανωμένα γέλια και χειροκροτήματα, χωρίς λόγια, ως μια έκφραση της διαμαρτυρίας των καλλιτεχνών για την αδιαφορία και τον εμπαιγμό που υφίστανται από τον υπουργό από την πρώτη μέρα της θητείας του.\nΑν και ο υπουργός αποχώρησε χωρίς καν να ολοκληρώσει το χαιρετισμό του, και η κυρία Αντρούλλα Βασιλείου, επίτροπος Εκπαίδευσης, Πολιτισμού, Πολυγλωσσίας και Νεολαίας της Ευρωπαϊκής Ένωσης, δεν ανέβηκε καν στο βήμα για τον δικό της χαιρετισμό, το συνέδριο συνεχίστηκε κανονικά (παρά τη σχεδόν δίωρη καθυστέρηση). Στο τέλος του πρώτου τραπεζιού (με θεματική «Χρηματοδοτώντας τον πολιτισμό. Δημόσιες πολιτικές και ιδιωτικές πρωτοβουλίες. Στρατηγικές και σύγχρονο μοντέλο για την ανάπτυξη των Πολιτιστικών και Δημιουργικών Βιομηχανιών») παρενέβησαν τόσο η Ένωση Μη Κερδοσκοπικών Θιάσων, που εκπροσωπεί 85 θιάσους, με κείμενο που διαβάστηκε στα ελληνικά και στα αγγλικά θέτοντας μια σειρά ερωτήματα, όπως: «γιατί οι κρατικές επιχορηγήσεις για το θέατρο έχουν παγώσει και οι εγκεκριμένες του 2011-12 δεν έχουν ακόμα δοθεί, εμπαίζοντας τους ενδιαφερόμενους; Γιατί παράλληλα δίνονται επιλεκτικά σε διάφορους συλλόγους ή σε μεγάλους ιδιωτικούς οργανισμούς, όπως το Μέγαρο Μουσικής; Πού είναι η μέριμνα για να μη σβήσει η πολυφωνία, ο πειραματισμός και η έρευνα; Γιατί κλήθηκαν ως ομιλητές στο συνέδριο μόνο μεγάλοι οργανισμοί, ενώ απουσιάζει το ζωντανότερο κομμάτι του θεάτρου, οι ίδιοι οι καλλιτέχνες;» Από την κίνηση Μαβίλη και την ομάδα των ακτιβιστών, παρενέβη ο Κώστας Κουτσολέλος, λέγοντας πως η αβάσταχτη φορολόγηση των μη κερδοσκοπικών εταιρειών οδηγεί στο κλείσιμο τις περισσότερες θεατρικές ομάδες, όταν οι ομιλητές του συνεδρίου μιλούσαν για επιχειρηματικότητα, start-up και άλλα τέτοια εκσυγχρονιστικά. Το δίγλωσσο τρυκάκι που μοιράστηκε από τα μέλη της Κίνηση Μαβίλη στο κοινό του Μεγάρου Μουσικής έγραφε: «Να ξέρεις πως το ελληνικό κράτος αδιαφορεί πλήρως για τον σύγχρονο πολιτισμό. Να ξέρεις πως γύρω σου διαδραματίζεται ένα φιάσκο». Την αδιαφορία του για τον σύγχρονο πολιτισμό άλλωστε έδειχνε και το ίδιο το Υπουργείο, το οποίο σε ένα συνέδριο όπου η φράση που περισσότερες φορές ακούστηκε ήταν το «Οι καιροί έχουν αλλάξει», και οι λέξεις καινοτομία, νέα μέσα, νέες συνθήκες κτλ. επαναλαμβάνονταν σε όλες τις ομιλίες, δεν βρήκε τίποτα καλύτερο να μοιράσει στους συμμετέχοντες από έναν ογκώδη φάκελο με τέσσερα τεύχη, στα τρία από τα οποία παρουσιάζονται τα μνημεία της Αττικής, και στο τέταρτο το πρόγραμμα των πολιτιστικών εκδηλώσεων της Προεδρίας.\nΑν η δεύτερη συχνότερα επαναλαμβανόμενη φράση χτες ήταν «Ο πολιτισμός είναι οικονομία», αντιλαμβανόταν εύκολα κανείς, από την επανάληψη λέξεων όπως αγορά, βιομηχανίες, ανταγωνιστικότητα, προϊόν, ότι αυτό για το οποίο μιλούσαν οι ομιλητές έριχνε το βάρος του σε κάτι πολύ διαφορετικό απ’ αυτό που συνήθως αποκαλούμε πολιτισμό: στις πολιτιστικές βιομηχανίες με μαζική απεύθυνση και στα μεγάλα ιδρύματα (τα οποία εκπροσωπούνταν και στις συζητήσεις – Ίδρυμα Σταύρος Νιάρχος, Στέγη Γραμμάτων και Τεχνών, Ίδρυμα Νέον, Ίδρυμα Κακογιάννη), αφού μόνο αυτοί μπορούν να εξασφαλίσουν τις απαραίτητες εγγυήσεις για χρηματοδότηση από τράπεζες και ευρωπαϊκά προγράμματα. Όπως κυνικά διαπίστωσε ο κ. Γιώργος Γιαννούσης, Γενικός Γραμματέας Δημόσιων Επενδύσεων – ΕΣΠΑ του υπουργείου Ανάπτυξης και Ανταγωνιστικότητας: «Η εποχή που η πολιτεία πλήρωνε τον κάθε καλλιτέχνη για να κάνει αυτό που θεωρεί δημιουργία χωρίς αυτό που παράγει να πουλιέται, τελείωσε. Θα χρηματοδοτούνται επιχειρήσεις που θα έχουν ανταποδοτικά οφέλη». Για τη «χρηματοδότηση θεσμών που έχουν αποδεδειγμένα και αξιολογημένα κοινωνική προσφορά», μίλησε και η κα Λίνα Μενδώνη, γενική γραμματέας του υπουργείου Πολιτισμού, κλείνοντας μάλλον το μάτι στο φιλόξενο Μέγαρο, που πρόσφατα απαλλάχθηκε από χρέη 230 εκατομμυρίων ευρώ. Δεν είναι τυχαίο άλλωστε ότι ο κ. Ιωάννης Μάνος, πρόεδρος του Μεγάρου, ήταν αυτός που περισσότερο απ’ όλους στις πρωινές συνεδρίες μίλησε για την ανάγκη στήριξης του κράτους στον πολιτισμό, με τα 230 εκατομμύρια να έχουν μόλις αφαιρεθεί από τις πλάτες του και τακτική κρατική επιχορήγηση.\nΗ δημιουργικότητα και η κουλτούρα στην οποία αναφέρονταν οι περισσότεροι ομιλητές των χτεσινών συζητήσεων μάλλον αγνοούσε στοιχεία εγγενή της καλλιτεχνικής δημιουργίας όπως π.χ. τον απαραίτητο χρόνο που συχνά έχει ανάγκη η τέχνη μέχρι να γίνει γνωστή στο ευρύ κοινό και άρα οικονομικά ανταποδοτική, ενώ μια χαρά θα μπορούσε να χωράει στον ορισμό το ευρείας κατανάλωσης design του IKEA ή τα τζιγκλάκια των διαφημίσεων…\nΣημείωση Cogito Ergo Sum\nΤο φαινόμενο της αποδοκιμασίας με γέλια και χειροκροτήματα δεν είναι καινούργιο. Μ' αυτόν τον τρόπο, το 1969, είχαν "τσακίσει" τον δικτάτορα Παπαδόπουλο οι μαθητές των γυμνασίων, τους οποίους είχε μαζέψει η χούντα στο Παναθηναϊκό Στάδιο, στα πλαίσια της δεύτερης (και, φυσικά, τελευταίας) "γιορτής νεολαίας", για να τους μιλήσει ο "μέγας ηγέτης της επαναστάσεως της 21ης Απριλίου". Όπως έγινε τώρα με τον Παναγιωτόπουλο, έτσι έγινε και τότε με τον Παπαδόπουλο: ο δικτάτορας δεν ολοκλήρωσε ποτέ την ομιλία του Απολαύστε το σχετικό απόσπασμα που ανέβηκε στο YouTube μόλις χτες:\nΟυκρανία: "δημοκρατικές" κόντρες σε φασιστικό φόντο\nΕτούτο πάλι με την Ουκρανία, πώς τό 'χετε; Εμείς να προβληματιζόμαστε με την μαλακία που κάναμε και μπήκαμε παλιότερα στην ΕΟΚ κι αργότερα στην Ευρωζώνη και οι ουκρανοί να σκοτώνονται επειδή -και καλά- ψοφάνε να ανοίξουν αλισβερίσι με την Ευρωπαϊκή Ένωση... Τρελλαίνεσαι ή όχι;\nΔικτάτορας ο Γιανουκόβιτς, λοιπόν. Ωραία. Δικτάτορας, θέλετε; Πάει καλά. Κόντρα σε ποιον εκλέχτηκε πρόεδρος ο Γιανουκόβιτς; Κόντρα στον Γιούσενκο, τον προηγούμενο πρόεδρο, έτσι; Ωραιότατα. Υποθέτω ότι απολαύσατε στο χτεσινό σημείωμα την κυρία Γιούσενκο να χαιρετάει τα πλήθη ναζιστικά. Παναπεί; Ξεσηκώθηκαν οι φασιστοναζήδες εναντίον του δικτάτορα; Χμμμ... Να την χτυπήσω τώρα την ένεση ή να την αφήσω για αργότερα;\nΝα κι ο Ομπάμα δίπλα στον "καταπιεζόμενο" λαό τής Ουκρανίας: "Η ελπίδα μου είναι ότι μια εκεχειρία μπορεί να διατηρηθεί , αλλά (...) τελικά η κυβέρνηση είναι υπεύθυνη για να διασφαλίσει ότι θα στραφούν προς ένα είδος κυβέρνησης εθνικής ενότητας, ακόμη και αν είναι προσωρινή, που μας επιτρέπει να προχωρήσουμε σε δίκαιες και ελεύθερες εκλογές, έτσι ώστε να εκφραστεί σωστά η βούληση του λαού της Ουκρανίας χωρίς το χάος που έχουμε δει στους δρόμους". Ώπα, ρε γίγαντα! Δεν θυμάμαι να είπες τα ίδια στο Ιράκ ή στο Αφγανιστάν. Ούτε στην Κολομβία, που αιματοκυλιέται χρόνια τώρα. Για να μη σου πω ότι δεν ζήτησες "κυβέρνηση εθνικής ενότητας" ούτε για την Ελλάδα, όταν οι πλατείες δονούνταν με το σύνθημα "να καεί, να καεί το μπουρδέλο η βουλή". Αλλά ξέχασα: η Κολομβία και η Ελλάδα είναι δημοκρατίες, όχι δικτατορίες...\nΠάντως, ο πλανητάρχης το ξεκαθάρισε με πάσαν ειλικρίνειαν: "Η προσέγγισή μας στις Ηνωμένες Πολιτείες δεν είναι να τα δούμε αυτά ως μια σκακιέρα του Ψυχρού Πολέμου πάνω στην οποία ανταγωνιζόμαστε με τη Ρωσία...Στόχος μας είναι να διασφαλίσουμε ότι οι πολίτες της Ουκρανίας είναι σε θέση να πάρουν αποφάσεις για τους ίδιους για το μέλλον τους". Κι εγώ που νόμιζα ότι η τριολέτα ΗΠΑ-Ε.Ε.-Ρωσία κοντράρονται για το ποιος θα αποκτήσει τον έλεγχο του μεγαλύτερου ενεργειακού κόμβου της περιοχής... Λίγο ακόμη και θα πιστέψω ότι ο Χίτλερ είχε λυσσάξει να φτάσει στον Καύκασο όχι για να βάλει χέρι στα πετρέλαια της περιοχής αλλά για να απελευθερώσει τους ουκρανούς από τον επάρατο σταλινισμό... Καίγεται ο εγκέφαλός μου!\nΚαι μιας κι ανέφερα τον Χίτλερ... Αλήθεια, θυμάται κανένας τον περίφημο UPA, τον Ουκρανικό Στασιαστικό Στρατό; Ήταν η ΟUN, η Οργάνωση Ουκρανών Εθνικιστών, η οποία φτιάχτηκε το 1929 και μετασχηματίστηκε το 1942 σε UPA, παίρνοντας τα όπλα στο πλευρό των γερμανών. Μια ιδέα για το τι πράμα ήταν ο UPA μάς δίνει το παρακάτω περυσινό δημοσίευμα:\nΤο κοινοβούλιο της Πολωνίας ενέκρινε ψήφισμα σχετικά με την 70η επέτειο της τραγωδίας του Βολίν. Στο ψήφισμα αυτό τα γεγονότα του 1943 αποκαλούνται ως «εθνοκάθαρση με στοιχεία γενοκτονίας». Την ευθύνη για αυτό το έγκλημα οι Πολωνοί βουλευτές επέρριψαν στον Ουκρανικό Στασιαστικό Στρατό. Στο ψήφισμα επίσης αναφέρεται, ότι τα θύματα του UPA ήταν περίπου 100 χιλιάδες Πολωνοί. Μάλιστα, όπως σημειώνει ο επικεφαλής του Ιδρύματος «Ιστορική μνήμη» Αλεξάντρ Ντιούκοφ, η πολωνική πλευρά κατηγορεί για όσα έγιναν όχι την Ουκρανία ως κράτος, αλλά μόνο τα μέλη των OUN (Οργάνωση Ουκρανών Εθνικιστών) – UPA: Αυτές οι οργανώσεις όντως πραγματοποιούσαν μαζικές εθνικές εκκαθαρίσεις στο Βολίν. Μάλιστα αυτές οι εθνικές εκκαθαρίσεις ήταν προσχεδιασμένες εκ των προτέρων, είχαν προσχεδιαστεί πριν την επίθεση της Γερμανίας στη Σοβιετική Ένωση. Αυτές οι εκκαθαρίσεις πραγματοποιούνταν σύμφωνα με ειδικά προμελετημένα σχέδια, και για αυτό η εξέταση των OUN και UPA, ως εγκληματικών οργανώσεων, είναι απόλυτα νόμιμη. (Από τον ιστοτόπο "Η φωνή της Ρωσσίας", 23/6/2013)\nΚαι τώρα, ρίξτε πάλι μια ματιά στις φωτογραφίες τού χτεσινού κειμένου και προσέξτε ιδιαίτερα τα παλληκαράκια με τις μαύρες μπλούζες, με τα νεοταξίτικα περιβραχιόνια και τις κόκκινες σημαίες. Θα δυσκολευτείτε να βρείτε ένα "δημοκρατικό" μέσο ενημέρωσης, το οποίο να πει καθαρά και ξάστερα την αλήθεια: αυτά τα παλληκαράκια ανήκουν στον νεοναζιστικό UPA.\nΣήμερα το πρωί, στο γραφείο, ένας συνάδελφος, σοκαρισμένος με όσα είδε χτες στην τηλεόραση, μου ζήτησε να του εξηγήσω τι συμβαίνει στην Ουκρανία. Περιορίστηκα να τον παραπέμψω στον τίτλο τού χτεσινού κειμένου. Τί άλλο να του πω; Ότι οι "δημοκρατικές" ΗΠΑ και η "δημοκρατική" Ε.Ε. χέστηκαν για τον ουκρανικό λαό και δεν διστάζουν να υποστηρίξουν τα φασισταριά, αρκεί να βάλουν χέρι στους ενεργειακούς πόρους τής Ουκρανίας; Ή ότι η -απαλλαγμένη πλέον από τα σοβιετικά δεσμά- "δημοκρατική" Ρωσσία χέστηκε για τον λαό και στηρίζει το ουκρανικό καθεστώς όχι για να πάει κόντρα στα φασισταριά αλλά για να πάει κόντρα στις "δημοκρατικές" ΗΠΑ και την "δημοκρατική" Ε.Ε.; Πώς να εξηγήσω τόσες "δημοκρατικές" κόντρες σε φασιστικό φόντο;\nΥστερόγραφο: (α) Στην Ουκρανία υπάρχουν σήμερα πάνω από 50 μνημεία για τα θύματα του UPA κατά την περίοδο του Β' Παγκοσμίου Πολέμου. (β) Κανείς "ιστορικός αναλυτής" δεν αποκάλυψε ποτέ στην δυτική κοινή γνώμη ότι οι "διώξεις" και οι "εκτοπισμοί" που "εξαπέλυσε" ο "αιμοσταγής" Στάλιν στην Ουκρανία μετά τον πόλεμο, είχαν αποκλειστικό στόχο τούς φασίστες συνεργάτες των ναζί UPAδες κι όχι συνολικά τον ουκρανικό λαό.\nΟυκρανία: Σε εξέλιξη προσπάθεια για φασιστικό πραξικόπημα;\nΜερικές ειδήσεις από την Ουκρανία:\nΤα δυτικά ΜΜΕ κρύβουν τα δρώμενα στην Ουκρανία\nΤα δυτικά ΜΜΕ αποσιωπούν ό,τι συμβαίνει στην Ουκρανία, δήλωσε ο υπουργός Εξωτερικών της Ρωσίας Σεργκέι Λαβρόφ.\n«Κοιτάξτε πως δείχνουν τα δυτικά ΜΜΕ σκηνές από την Ουκρανία, - είπε ο υπουργός. – Οι ειρηνικοί αντιπολιτευόμενοι απαιτούν δικαιοσύνη και τάξη, ενώ οι θηριώδεις Αρχές καταστέλλουν τις ενέργειές τους με τη βία».\n«Στην πραγματικότητα κρύβεται τεράστιος αριθμός γεγονότων από ό,τι συμβαίνει στην Ουκρανία, - δήλωσε ο Λαβρόφ. – Θα ήθελα να υπενθυμίσω ότι υπάρχουν και ρωσικά τηλεοπτικά κανάλια, συμπεριλαμβανομένων αγγλόφωνων και αραβόφωνων, που δείχνουν λεπτομερώς, με τι δυνάμεις βρίσκονται τώρα αντιμέτωπες οι ουκρανικές Αρχές – με καθαρά εξτρεμιστικές, αντισημιτικές. Και αυτό αποσιωπείται, δυστυχώς».\nΟυκρανοί "αντικαθεστωτικοί". Ναζιστικά περιβραχιόνια\nκαι στον φόντο την σημαία της ΕΕ....\nΌπως αναφέρεται σε σχετική ανακοίνωση, άγνωστοι τράβηξαν το δημοσιογράφο από το ταξί, τον ξυλοκόπησαν και τον πυροβόλησαν στο στήθος. Η ευθύνη γι΄ αυτό το φόνο έχει επιρριφθεί στην άτυπη οργάνωση «τιτούσεκ», που χρησιμοποιείται για την υποστήριξη της δράστης των καταδρομέων.\nΕπίσης, από τις σφαίρες εξτρεμιστών στο Κίεβο έχουν σκοτωθεί δυο αστυνομικοί, δήλωσε ο εκπρόσωπος του Υπουργείου Εσωτερικών της Ουκρανίας. Στο νοσοκομείο έχουν μεταφερθεί 21 υπάλληλοι των οργάνων επιβολής της έννομης τάξης.\nΟι συγκρούσεις στο Κίεβο ξέσπασαν στις 18 Φεβρουαρίου.\nΚίεβο: οι διαδηλωτές εκδίωξαν ελεύθερους σκοπευτές από τη στέγη ενός σπιτιού στην Ινστιτούτσκαγια\nΗ σύζυγος του "φιλοδυτικού" πρώην Ουκρανού\nπροέδρου Γουσένκο. Διατέλεσε και πράκτορας της CIA\nΣτο Κίεβο, οι διαδηλωτές σκαρφάλωσαν στη στέγη του σπιτιού στη γωνία των οδών Σελκοβίτσναγια και Ινστιτούτσκαγια, από την οποία η αστυνομία έβαλε εναντίον τους με μη-θανατηφόρο όπλο διαμετρήματος 12.\nΟι ελεύθεροι σκοπευτές διέφυγαν από τη στέγη, πυροβολώντας και ρίχνοντας βομβίδες αερίου. Τώρα, οι διαδηλωτές πήραν τη στέγη υπό τον έλεγχό τους και εγκατέστησαν εκεί 10 περίπου άτομα.\nΝωρίτερα, οι διαδηλωτές κατέλαβαν το γραφείο του κυβερνώντος Κόμματος των Περιφερειών στην οδό Λίπσκαγια του Κιέβου.\nΥπό την πίεση των γεγονότων ο μηχανισμός της Βερχόβναγια Ράντα (Κοινοβουλίου) υποχρεώθηκε να καταχωρήσει ένα σχέδιο ψηφίσματος σχετικά με την επαναφορά του Συντάγματος του 2004.\nΟυκρανοί "αντικαθεστωτικοί" με στρατιωτικά κράνη, στολές, εξοπλισμό\nκαταστολής, και μυτερά κοντάρια, εφορμούν με τα στοχάδια στις\nΔραματική έκκληση Γιανουκόβιτς\nΌλα τα παραπάνω ενώ μόλις χθες:\nΗ νέα δόση δανείου μπορεί να ενισχύσει αισθητά τη θέση του Προέδρου Βίκτορ Γιανουκόβιτς, ο οποίος αντιμετωπίζει σθεναρό κίνημα διαμαρτυρίας.\nΜετά από αυτήν την εξέλιξη:\n... αντικυβερνητικοί διαδηλωτές κατέλαβαν το κτίριο της περιφερειακής διοίκησης της πόλης Λβιβ, καθώς και την έδρα της αστυνομίας στην πόλη αυτή που θεωρείται προπύργιο των εθνικιστών, στη δυτική Ουκρανία, όπως ανέφερε ένα δημοσιογράφος του Γαλλικού Πρακτορείου από την περιοχή.\nΠερίπου 500 άνθρωποι πετροβόλησαν αρχικά το κτίριο όπου στεγάζεται η περιφερειακή διοίκηση και κατόπιν εισέβαλαν σε αυτό χωρίς να συναντήσουν αντίσταση. Λίγο αργότερα περίπου 100 διαδηλωτές κατέλαβαν αιφνιδιαστικά και την έδρα της αστυνομίας...\nΜε τις κοκκινόμαυρες σημαίες των Ουκρανών ναζί στην πρώτη γραμμή...\n[Ακριβής αντιγραφή από το πολύ καλό ιστολόγιο Fadomduck2]\n"Φασίστες αστυνομικοί" τής Μπολιβαριανής Επανάστασης κλωτσάνε τον...Λουκάνικο!!! Ντροπή τους!\nΣυμπληρωματική σημείωση - 20/2/2014\nΗ τελευταία φωτογραφία έχει δημοσιευθεί στο λήμμα "Riot dog" της αγγλικής Wikipedia, μαζί με μια φωτογραφία τού αλησμόνητου Κανέλλου. Σύμφωνα με την λεζάντα, ο εικονιζόμενος σκύλος δεν είναι ο Λουκάνικος αλλά ο Θοδωρής, ένας από τους απογόνους τού Κανέλλου αν και, προσωπικά, είμαι βέβαιος ότι πρόκειται για τον Λουκ. Πάντως, το απολύτως σίγουρο είναι ότι το καθοίκι που κλωτσάει είναι έλληνας Μπαλούρδος.\nΚυρίες και κύριοι, καλή σας νύχτα και καλά ξυπνητούρια από τον ΟΟΣΑ.\n"Πραγματικός αντιμνημονιακός είναι μόνο αυτός που υποστηρίζει τις μεταρρυθμίσεις, γιατί μόνο οι μεταρρυθμίσεις είναι αυτές που θα κάνουν την χώρα να βγει εκτός μνημονίου"\n(Άδωνις Γεωργιάδης, υπουργός υγείας - επισκέπτης λέκτωρ πανεπιστημίου Χάρβαρντ)\nΔεν μπορώ να θυμώσω με τον Άδωνι, ακριβώς όπως δεν μπορώ να θυμώσω με άτομα που έχουν νοητική υστέρηση ή εν γένει με άτομα που έχουν ειδικές ανάγκες. Το πρόβλημά μου έχει να κάνει με εκείνους που παίρνουν ένα τέτοιο άτομο, το τοποθετούν σε μια θέση όπου εκ φύσεως δεν μπορεί να ανταποκριθεί κι από πάνω θέλουν να μας πείσουν ντε και καλά για την ορθότητα της επιλογής τους. Για σκεφτείτε το τρελλό παράδειγμα ενός ατόμου με κινητικά προβλήματα στα άνω άκρα, στο οποίο χορηγείται άδεια κυβερνήτη αεροσκάφους. Ποιός φταίει; ο "πιλότος" ή αυτός που του χορήγησε την άδεια;\nΑς πάμε, όμως, στην παραπάνω μπούρδα που ξεστόμισε ο Άδωνις. Η εξουσία -τρέχουσα και μέλλουσα- ετοιμάζεται να πανηγυρίσει το "τέλος των μνημονίων", αφού πλησιάζουμε την ημέρα κατά την οποία η τρόικα που ξέρουμε θα φύγει οριστικά για τον αγύριστο. Άλλωστε, όλα τα μνημόνια του κόσμου είναι το πολύ μεσοπρόθεσμα και, επομένως, ολοκληρώνονται σε μια πενταετία το πολύ. Με δεδομένο, λοιπόν, ότι αφ' ενός μεν τούτες τις ημέρες συμπληρώνεται μια τετραετία από το αλήστου μνήμης εκ Καστελλορίζου διάγγελμα του Γιωργάκη αφ' ετέρου δε δεν απομένουν παρά λίγες δόσεις τροϊκανής "βοήθειας", μπορείτε να φανταστείτε τι παπαριά έχουμε να ακούσουμε λίαν συντόμως. Τα μεν "μνημονιακά" κόμματα θα καμαρώνουν επειδή οι "μεταρρυθμιστικές" επιλογές τους έβγαλαν την χώρα από τα μνημόνια, ο δε "αντιμνημονιακός" ΣυΡιζΑ (αν έχει γίνει κυβέρνηση) θα επιχειρήσει να δρέψει τις σχετικές "δάφνες" από την έξοδο. Συνεπώς, η μπούρδα τού Αδώνιδος βρίσκεται στην σωστή κατεύθυνση και υπηρετεί τον παραπάνω στόχο. Μήπως δεν λένε τα ίδια ο Σαμαράς, ο Μπέννυ και όλος ο συγκυβερνητικός συρφετός;\nΤί δεν λένε όλοι αυτοί, όμως; Δεν λένε κουβέντα για το περίφημο "δημοσιονομικό σύμφωνο" της Ευρωπαϊκής Ένωσης, το οποίο ισχύει από πέρυσι την πρωτοχρονιά, έχουμε υπογράψει κι εμείς επί κυβερνήσεως Παπαδήμου, έχουμε κυρώσει με τον ν.4063/2012 και είναι πιο γνωστό ως "σύμφωνο σταθερότητας". Και δεν λένε κουβέντα επειδή, αν έλεγαν, θα έπρεπε να πουν ότι αυτό το σύμφωνο συνιστά ένα διαρκές μνημόνιο απείρως επαχθέστερο αυτών που ήδη γευτήκαμε. Αλλά ας πάρουμε τα πράγματα με την σειρά.\nΗ συνθήκη του Μάαστριχτ (όπως συμπληρώθηκε με την συνθήκη της Λισαβόνας) βάζει δυο πολύ σκληρά όρια στις χώρες-μέλη τής Ευρωπαϊκής Ένωσης: (α) το ετήσιο έλλειμμα δεν πρέπει να ξεπερνά το 3% του ΑΕΠ και (β) το δημόσιο χρέος δεν πρέπει να υπερβαίνει το 60% του ΑΕΠ (περισσότερες λεπτομέρειες στην "Ανατομία του νεοφιλελευθερισμού", σημειώματα 79. Η συνθήκη του Μάαστριχτ και 80. Η "δημιουργική λογιστική").\nΤο δημοσιονομικό σύμφωνο, λοιπόν, έρχεται να "επιβλέψει" την τήρηση των παραπάνω και προβλέπει στο άρθρο 4 (οι παρακάτω υπογραμμίσεις είναι δικές μου):\nΌταν ο λόγος του χρέους της γενικής κυβέρνησης ενός συμβαλλόμενου μέρους προς το ακαθάριστο εγχώριο προϊόν υπερβαίνει την τιμή αναφοράς του 60% που αναφέρεται στο άρθρο 1 του πρωτοκόλλου (αριθ. 12) σχετικά με τη διαδικασία του υπερβολικού ελλείμματος, που προσαρτάται στις Συνθήκες της Ευρωπαϊκής Ένωσης, το εν λόγω συμβαλλόμενο μέρος τον μειώνει, ως κριτήριο αξιολόγησης, κατά ένα εικοστό ετησίως κατά μέσο όρο, όπως προβλέπεται στο άρθρο 2 του κανονισμού (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος, όπως τροποποιήθηκε με τον κανονισμό (ΕΕ) αριθ. 1177/2011 του Συμβουλίου, της 8ης Νοεμβρίου 2011.\nΚαι στο άρθρο 5:\n1. Συμβαλλόμενο μέρος που υπάγεται σε διαδικασία υπερβολικού ελλείμματος βάσει των Συνθηκών που αποτελούν το θεμέλιο της Ευρωπαϊκής Ένωσης θεσπίζει πρόγραμμα δημοσιονομικής και οικονομικής συνεργασίας που περιλαμβάνει λεπτομερή περιγραφή των διαρθρωτικών μεταρρυθμίσεων που απαιτούνται για την αποτελεσματική και διαρκή διόρθωση του υπερβολικού ελλείμματός του. Το περιεχόμενο και η μορφή αυτών των προγραμμάτων καθορίζονται στο δίκαιο της Ευρωπαϊκής Ένωσης. Η υποβολή τους στο Συμβούλιο της Ευρωπαϊκής Ένωσης και στην Ευρωπαϊκή Επιτροπή για υιοθέτηση και η παρακολούθησή τους θα πραγματοποιούνται εντός του πλαισίου των ισχυουσών διαδικασιών εποπτείας βάσει του Συμφώνου Σταθερότητας και Ανάπτυξης.\n2. Η εφαρμογή του προγράμματος δημοσιονομικής και οικονομικής συνεργασίας, καθώς και τα σχετικά ετήσια δημοσιονομικά σχέδια, θα παρακολουθούνται από το Συμβούλιο της Ευρωπαϊκής Ένωσης και την Ευρωπαϊκή Επιτροπή.\nΤί σημαίνουν αυτά για την χώρα μας; Με δεδομένο το ύψος του χρέους σε 320 δισ. και σε ποσοστό 180% του ΑΕΠ, εκ παραλλήλου δε με ελλείμματα που δεν πρόκειται ποτέ να εξαλειφθούν σε συνθήκες ύφεσης, η Ελλάδα είναι υποχρεωμένη να μειώνει κάθε χρόνο το χρέος της κατά το ένα εικοστό (5%) του ΑΕΠ. Σε απόλυτους αριθμούς, με το ΑΕΠ γύρω στα 180 δισ., πρέπει να μειώνουμε το χρέος μας κάθε χρόνο κατά 9 δισ. πάνω-κάτω. Για να συνειδητοποιήσετε το μέγεθος αυτού του ποσού, συγκρίνετέ το με το συνολικό ετήσιο κόστος τού δημοσίου για συντάξεις και μισθούς, το οποίο κυμαίνεται περί τα 17 δισ.\nΜε άλλα λόγια, όταν θα έχει πλέον ξεκουμπιστεί η τρόικα, εμείς θα είμαστε υποχρεωμένοι να βρίσκουμε κάπου (πού άραγε;;;) ισοδύναμο μισθών και συντάξεων έξι μηνών, με κεχαγιά στο κεφάλι μας την Ευρωπαϊκή Ένωση να μας παρακολουθεί. Αν αυτό δεν είναι μνημόνιο διαρκείας, τί στον διάολο είναι, ρε Άδωνι;\nΜια φορά κι έναν καιρό ήταν μια εταιρεία δημοσίων σχέσεων που λεγόταν "EOS Project". Με την εταιρεία αυτή συνεργάζονταν δυο ελληνόπουλα, ο Γεώργιος Τσαρουχάς και ο Ιωάννης Τσούτσιας.\nΟ Γεώργιος, λοιπόν, διετέλεσε μέλος του Δ.Σ. του νοσοκομείου Ευαγγελισμός και ειδικός σύμβουλος του υπουργείου υγείας, καθώς, όπως λέει ο ίδιος, "συνεργάστηκε με την ηγεσία του υπουργείου για την αναδιάρθρωση του ελληνικού συστήματος υγείας" και κάπως έτσι γνωρίστηκε με τον Άδωνι. Από την άλλη, ο Ιωάννης έλαχε να είναι αντιπρόεδρος σε ένα κλαμπ ευρωπαίων φοιτητών τού Χάρβαρντ.\nΜιας και η "EOS Project" πουλάει μούρη πως έχει επαφές με ισχυρά πρόσωπα σε όλον τον κόσμο (decision makers, όπως τους λέει), τα δυο ελληνόπουλα σκέφτηκαν να καλέσουν μια τέτοια "ισχυρή προσωπικότητα" να μιλήσει στο κλαμπ τού Ιωάννη. Κι αφού ο Γεώργιος ήξερε τον Άδωνι, γιατί να ψάχνουν περισσότερο;\nΩ ρε χαρά που πήρε ο Άδωνις! Επί τέλους, η ψυχούλα του θα ηρεμούσε, μιας και "ουκ εά τον καθεύδειν το του Γιωργάκη τρόπαιον". Ήταν καιρός να αναδειχθεί κι αυτός, μαζί με τον λαμπρό πρόεδρο της Σοσιαλιστικής Διεθνούς, ο οποίος έδειξε πρώτος τον δρόμο για το Χάρβαρντ.\nΠάνω στην χαρά του, λοιπόν, ο δόλιος ο Άδωνις δεν κατάλαβε ότι ήταν καλεσμένος να μιλήσει σε ένα φοιτητικό καφενείο (έστω, πολυτελείας) και πίστεψε ότι η πρόσκληση ήρθε από την διοίκηση του πανεπιστημίου. Μικρή η διαφορά, θα μου πείτε. Ναι, αλλά όταν πας στο καφενείο, πληρώνεις το ταξί από την τσέπη σου. Όταν όμως είσαι ολόκληρη υπουργάρα και σε καλεί επισήμως ένα μεγάλο πανεπιστήμιο, μπορείς να βάλεις το δημόσιο ταμείο να καλύψει τα έξοδά σου. Έτσι, λοιπόν, ο υπουργός έβγαλε την σχετική απόφαση.\nΗ παραπάνω απόφαση πιστοποιεί το μέγεθος της συγκίνησης της υπουργάρας, αφού το τρεμάμενο χέρι του μπέρδεψε το ελληνικό με το λατινικό αλφάβητο και το Harvard κατάντησε...Xarvard. Δεν πειράζει, όμως. Μικρό το κακό. Όπως μικρό και το ποσό για τα έξοδα, το οποίο υπολογίστηκε σε 2.420 ευρώ.\nΠήγε, λοιπόν, στο Ματσατσούτσες ο Άδωνις, μίλησε... όλα καλά. Το βράδυ τον βάλανε να κοιμηθεί σε μια σουίτα ξενοδοχείου, όπου κάποτε είχε κοιμηθεί και ο Τζων Κέννεντυ. Ε, ρε μεγαλεία, δηλαδή! Ο δόλιος ο τηλεβιβλιοπώλης στο ίδιο δωμάτιο με τον μεγάλο Κέννεντυ! Πώς να μη σπεύσεις να ανακοινώσεις τέτοιο γεγονός στο Τουίττερ;\nΑυτό κι αν είναι συγκίνηση: να μπερδεύεις την σουίτα ενός ξενοδοχείου με ένα σπίτι! Δεν πειράζει, Άδωνι. Πάντα τέτοια νά 'χουμε, να τιμάς την πατρίδα μας με όλες σου τις δυνάμεις.\nΕπίλογος της ιστορίας:\nΕλπίζω να προσέξατε το θέμα τής διάλεξης: "Η αποθαρρυντική πρόκληση των μεταρρυθμίσεων του δημόσιου τομέα: η περίπτωση της Ελλάδας". Ο επίλογος της ιστορίας αποδεικνύει ότι ο Άδωνις δε αποθαρρύνεται με τίποτε.\nΓια να είμαι ακριβής, οφείλω μια μικρή διευκρίνηση επί της -όντως κακοδιατυπωμένης- τελευταίας παραγράφου τού χτεσινού σημειώματος, επειδή δεν είναι απολύτως ακριβές ότι ο νόμος 2843/2000 απαγορεύει στις πλοιοκτήτριες εταιρείες να μπουν στο χρηματιστήριο. Η ορθή διατύπωση είναι ότι αυτός ο νόμος (Κεφάλαιο Β: Για την ανάπτυξη εταιρειών επενδύσεων στην ποντοπόρο ναυτιλία) θεσπίζει όρους και προϋποθέσεις για την εισαγωγή "Εταιρειών Επενδύσεων στην Ποντοπόρο Ναυτιλία" (ΕΕΠΝ) στο χρηματιστήριο.\nΑυτό σημαίνει ότι για να μπει μια ναυτιλιακή εταιρεία στο χρηματιστήριο πρέπει να μετασχηματιστεί σε ΕΕΠΝ, υπό τους αυστηρούς όρους που προβλέπει ο νόμος. Για να γίνει κατανοητή η αυστηρότητα των σχετικών διατάξεων του ν.2843/2000, αρκεί να αναφέρουμε το περιεχόμενο της πρώτης παραγράφου τού άρθρου 13 (υπογραμμίσεις δικές μου): "Επιτρέπεται η σύναψη δανείων από την ΕΕΠΝ και η παροχή πιστώσεων σε αυτή, για ποσά τα οποία στο σύνολό τους δεν υπερβαίνουν το 25% των επενδύσεων σε ποντοπόρα πλοία. Τα δάνεια συνάπτονται και οι πιστώσεις παρέχονται από πιστωτικό ίδρυμα. Τα δάνεια αυτά μπορούν να χρησιμοποιηθούν και οι πιστώσεις μπορούν να δοθούν μόνο για την αξιοποίηση ποντοπόρων πλοίων στα οποία έχουν επενδυθεί τα διαθέσιμα της εταιρείας".\nΗ αυστηρότητα των εν λόγω διατάξεων φαίνεται ξεκάθαρα από το παρακάτω δημοσίευμα του 2004: "Ο ίδιος (εννοεί τον Παναγιώτη Αλεξάκη, πρόεδρο του Χρηματιστηρίου Αθηνών), φαίνεται επίσης να έχει συζητήσει την παράλληλη διαπραγμάτευση για τις μετοχές ναυτιλιακών εταιρειών, με την Επιτροπή Κεφαλαιαγοράς αποκομίζοντας ουσιαστικά τη στήριξή της. Με αυτό τον τρόπο θα ξεπεραστεί ο «σκόπελος» της σύστασης ΕΕΠΝ (εταιρεία Επένδυσης Ποντοπόρου Ναυτιλίας) για την είσοδο μίας ναυτιλιακής εταιρείας στη Σοφοκλέους, διαδικασία που στην πράξη απορρίφθηκε από την επιχειρηματική ναυτιλιακή κοινότητα". Δηλαδή, οι πλοιοκτήτες θεώρησαν ασύμφορους τους όρους τού ν.2843/2000 και το σύστημα έψαχνε τρόπο να βολέψει τα χρηματιστηριακά τους παιχνίδια. Σημειωτέον ότι ο αρχικός νόμος είχε ήδη τροποποιηθεί -επί το ελαστικώτερον, φυσικά- με τον ν.2992/2002.\nΚαι τώρα που γίναμε ακριβέστεροι και σαφέστεροι, ας πάμε παρακάτω.\nΣτις 20 Μαρτίου 2001 συστήνεται η ναυτιλιακή ανώνυμη εταιρεία "Νήσος Νάξος Ναυτική Α.Ε.", η οποία ενάμισυ χρόνο αργότερα, στις 10 Σεπτεμβρίου 2002, μετατρέπεται σε ΕΕΠΝ και μετονομάζεται σε "Αργοναύτης ΕΕΠΝ". Βάσει του ν.2843/2000, το κεφάλαιο της ΕΕΠΝ πρέπει να είναι τουλάχιστον δέκα δισ. δραχμές (περίπου 30 εκατ. ευρώ). Ποιός έβαλε αυτά τα λεφτά; Μη βιαστείτε να απαντήσετε "μα, οι εφοπλιστές-επενδυτές που έφτιαξαν την εταιρεία" γιατί θα κάνετε λάθος. Βλέπετε, η εταιρεία "Αργοναύτης ΕΕΠΝ" ανήκει κατά 100% στην ανώνυμη εταιρεία "Η Καθημερινή Α.Ε.".\nΑπαραίτητη παρένθεση. Στις οικονομικές καταστάσεις τής "Αργοναύτης ΕΕΠΝ" για την χρήση 2011 (σελ. 13) αναγράφεται η σύνθεση του Δ.Σ. της εταιρείας. Πρόεδρος δεν είναι ο Γιάννης Αλαφούζος αλλά ο πατέρας του Αριστείδης, ο ιδιοκτήτης τής Καθημερινής. Αυτό λίγο-πολύ είναι λογικό. Μήπως, όμως, μπορείτε να μαντέψετε τον αντιπρόεδρο; Μη κουράζεστε: "Παπαχελάς Αλέξανδρος του Αριστομένη". Ναι, ναι, ο "έγκριτος", "ανεξάρτητος" και "αδέσμευτος" δημοσιογράφος-αναλυτής Alexis, εκτός από διευθυντής τής εφημερίδας Καθημερινή, διαπρέπει και ως διοικητικό στέλεχος ΕΕΠΝ. Εξ αυτού και μόνου του λόγου, οι απόψεις που διατυπώνει τόσο στην εφημερίδα όσο και στον Σκάι περί κρίσεως, πολιτικής, οικονομίας κλπ αποκτούν άλλη αξία. Κλείνουμε την παρένθεση και συνεχίζουμε.\n"Τη διενέργεια προκαταρκτικής εξέτασης διέταξε χτες ο προϊστάμενος της Εισαγγελίας Εφετών Αθηνών, Αντ. Στεργιόπουλος, με αφορμή τα δημοσιεύματα εφημερίδων («Ελεύθερου», «Ελεύθερου Τύπου» της 20ής και 21ης του Φλεβάρη) για την αγορά δύο πετρελαιοφόρων πλοίων από τον εκδότη και εφοπλιστή Αριστ. Αλαφούζο με κεφάλαια της εκδοτικής εταιρίας «Καθημερινή ΑΕ - Εκδοση Εντύπων - ΜΜΕ», κατά παρέκκλιση της νομοθεσίας. Η έρευνα ανατέθηκε στον εισαγγελέα Πρωτοδικών Αθ. Ψαρράκη, ο οποίος τις αμέσως προσεχείς μέρες θα αρχίσει να εξετάζει μάρτυρες προκειμένου να διαπιστώσει τη βασιμότητα ή μη των δημοσιευμάτων. Μεταξύ των μαρτύρων θα είναι και υπεύθυνοι του ΧΑΑ, αφού η «Καθημερινή ΑΕ» είναι εισηγμένη εταιρία στο Χρηματιστήριο, αλλά και ο πρόεδρός του, Π. Αλεξάκης, είχε ζητήσει με επιστολή του από τον Α. Αλαφούζο να μην υλοποιήσει την επένδυση στην ποντοπόρο ναυτιλία για την προστασία του επενδυτικού κοινού, με την προειδοποίηση μάλιστα αναστολής της διαπραγμάτευσης της μετοχής της «Καθημερινής» από το ΧΑΑ, στην αντίθετη περίπτωση. Οι πλοιοκτήτριες εταιρίες, σύμφωνα με το νόμο 2843/2000, δεν μπορούν να μπουν στο Χρηματιστήριο. Απαραίτητος όρος γι' αυτό είναι η ίδρυση «εταιρίας επενδύσεων στην ποντοπόρο ναυτιλία», που θα επενδύει αποκλειστικά σε μετοχές πλοιοκτητριών εταιριών ποντοπόρων πλοίων. Ομως, ο Α. Αλαφούζος, με βάση τα ερευνώμενα στοιχεία, βρήκε έναν πλάγιο τρόπο για να χρηματοδοτήσει τις επενδυτικές του δραστηριότητες στο χώρο της ναυτιλίας, αξιοποιώντας κεφάλαια που του εμπιστεύτηκαν οι επενδυτές για επενδύσεις στο χώρο των ΜΜΕ." (Ριζοσπάστης, 26/02/2002).\nΠροσέξτε τις ημερομηνίες: η σύσταση της ΕΕΠΝ είναι κατά εξίμισυ μήνες μεταγενέστερη του δημοσιεύματος. Επιστρέψτε τώρα στην αποστροφή με την οποία κλείσαμε το χτεσινό μας σημείωμα. Οι Αλαφούζοι θέλουν να κάνουν παιχνιδάκια με το χρηματιστήριο αλλά ο νόμος δεν τους το επιτρέπει, οπότε χρησιμοποιούν ως "δούρειο ίππο" την ήδη εισηγμένη Καθημερινή, η οποία έχει και ένα επί πλέον αβαντάζ: είναι εφημερίδα μεγάλης κυκλοφορίας. Δηλαδή, ακόμη κι αν κάποιος μουρλός θελήσει να αποκαταστήσει την νομιμότητα, δύσκολα θα αποδειχθεί τόσο μουρλός ώστε να τα βάλει με τον τύπο και, μάλιστα, με την εφημερίδα ενός συγκροτήματος που διαθέτει και τον πρώτο σε ακροαματικότητα ραδιοφωνικό σταθμό.\nΕμείς θα συνεχίσουμε αύριο. Μέχρι τότε, όμως, ρίξτε μια ματιά στις οικονομικές καταστάσεις τής εταιρείας, ειδικά δε στην παράγραφο 7.24 της σελίδας 32. Θα καταλάβετε πόσο κομβικής σημασίας για την πάταξη της ανεργίας είναι όλα τα μέτρα που παίρνει η εκάστοτε κυβέρνηση υπέρ των εφοπλιστών. Αν έχετε όρεξη, δείτε και τις ενδιαφέρουσες παρατηρήσεις τής παραγράφου 3.13 στην σελίδα 21, περί της "δυσβάσταχτης" φορολόγησης τέτοιων εταιρειών.\nΑλήθεια, την είδατε την τρέχουσα καμπάνια τού Σκάι για καινούργιες φυτεύσεις δένδρων; Αν όχι, δεν πειράζει, δεν χάνετε κάτι σημαντικό. Άλλωστε, δεν μπορεί, κάποια από τις ατελείωτες οικολογικές και φιλοπεριβαλλοντικές καμπάνιες τού σταθμού θα έχετε δει. Πότε με φυτεύσεις, πότε με διανομή οικολογικών (;;) λαμπτήρων και πότε με καθαρισμό ακτών, ο όμιλος Αλαφούζου βρίσκεται διαρκώς στο προσκήνιο με τέτοιες δραστηριότητες, οι οποίες -βεβαίως- προβάλλονται και με το παραπάνω από τα έντυπα (Καθημερινή) και ηλεκτρονικά (Σκάι ραδιόφωνο-τηλεόραση-διαδίκτυο) μέσα που διαθέτει ο όμιλος. Γι' αυτό και το skai.gr καμαρώνει σε μια παλιότερη ανάρτησή του:\n"Οι προσπάθεις που καταβάλλει ο πρόεδρος και διευθύνων σύμβουλος του ΣΚΑΪ κ. Ιωάννης Αλαφούζος για την προστασία του περιβάλλοντος αναγνωρίστηκαν, για μια ακόμη φορά, με τη βράβευση του στο πρώτο πανελλήνιο συνέδριο ''Εθελοντισμός και Τοπική Αυτοδιοίκηση''. Ο κ. Ιωάννης Αλαφούζος βραβεύτηκε για την προσφορά του στο περιβάλλον, στο συνέδριο που συνδιοργάνωσαν ο δήμος Αμαρουσίου και το διαδημοτικό δίκτυο υγείας και κοινωνικής Αλληλεγγύης".\nΔυστυχώς, όμως, η αλήθεια είναι διαφορετική και δεν επιτρέπει στον Γιάννη Αλαφούζο να καμαρώνει ούτε για τις περιβαλλοντικές του ανησυχίες ούτε για την οικολογική του συμπεριφορά. Καθώς στον στόλο του συναριθμούνται αρκετά δεξαμενόπλοια μονού πυθμένα, ο ίδιος παραμένει φανατικός πολέμιος της ιδέας ότι τέτοιου είδους δεξαμενόπλοια πρέπει να πάψουν να αρμενίζουν στις θάλασσες της υφηλίου. Έτσι, καθώς ο μονός πυθμένας ευθύνεται για την συντριπτική πλειοψηφία των ατυχημάτων δεξαμενοπλοίων, τα τάνκερ τού Αλαφούζου έχουν αφήσει την πετρελαιοκηλίδα τους σε πολλά σημεία τού πλανήτη. Δείτε ένα δείγμα:\nΣτις 3 Δεκεμβρίου 2002, το υπό σημαία Μάλτας δεξαμενόπλοιο Ενάλιος Τιτάν, ιδιοκτησίας τής γνωστής μας Ermis Maritime των Αλαφούζων, επιχειρεί να πλεύσει στα νερά τής δυτικής Μεσογείου. Το ηλικίας 24 ετών πλοίο είναι μονού κύτους, γεγονός που κινητοποιεί τις αρχές τής Πορτογαλίας, της Ισπανίας και της Γαλλίας. Το πρόσφατο ατύχημα του -επίσης μονοπύθμενου- Prestige, το οποίο προκάλεσε ανυπολόγιστη καταστροφή στην θάλασσα της Γαλικίας, ενεργοποιεί τις αντιδράσεις τριών χωρών, οι οποίες απαιτούν από το Ενάλιος Τιτάν να μη πλησιάσει σε απόσταση μικρότερη των διακοσίων μιλίων τις ακτές τους (με άλλα λόγια, οι τρεις χώρες δεν επιτρέπουν στο πλοίο να μπει μέσα στην ΑΟΖ τους). Ο καπετάνιος δείχνει να αδιαφορεί για τις προειδοποιήσεις και αναλαμβάνει πρωτοβουλία το γαλλικό πολεμικό ναυτικό, το οποίο παίρνει "καροτσάκι" το Ενάλιος Τιτάν και το οδηγεί με την βία εκτός γαλλικής ΑΟΖ. Για το συμβάν αυτό, ο ευρωβουλευτής τού ΔΗΚΚΙ (το κόμμα τού Δημήτρη Τσοβόλα) Εμμανουήλ Μπακόπουλος κατέθεσε γραπτή ερώτηση στο ευρωκοινοβούλιο.\nΛίγες μέρες αργότερα, παρόμοια περιπέτεια περιμένει άλλο ένα μονοπύθμενο δεξαμενόπλοιο της Ermis Maritime, το Polar. Οι ισπανικές ακτές το ακινητοποιούν και το κάνουν φύλλο και φτερό, διαπιστώνοντας 34 παραβάσεις. Το Polar παραμένει ακινητοποιημένο επί τρεις ημέρες. Την τέταρτη μέρα οδηγείται εκτός ισπανικών υδάτων.\nΣτις παραπάνω περιπτώσεις τα πλοία τού Αλαφούζου εμποδίστηκαν και δεν προκάλεσαν ζημιά. Όμως, δεν είχε συμβεί το ίδιο στις 28 Φεβρουαρίου 1997. Τότε, το Νήσος Αμοργός προσάραξε στα ρηχά έξω από το Μαρακαΐμπο τής Βενεζουέλας και από τα σπλάγχνα του ξεχύθηκε μια τεράστια ποσότητα πετρελαίου, προκαλώντας μια από τις μεγαλύτερες οικολογικές καταστροφές τέτοιου είδους. Η ποσότητα του διαρρεύσαντος πετρελαίου υπολογίστηκε σε περισσότερα από 25.000 βαρέλια. Από το ατύχημα αυτό, σχεδόν νέκρωσε ολόκληρη η βορειοδυτική Βενεζουέλα ενώ οι κάτοικοι της περιοχής αντιμετώπισαν οικονομική καταστροφή. Οι αγωγές κατά της Ermis Maritime για αποζημιώσεις ξεπέρασαν τα 130 εκατ. δολλάρια.\nΤέσσερα χρόνια αργότερα, τον Ιανουάριο του 2001, το φορτηγό Αμοργός κατευθύνεται στην Κίνα φορτωμένο σιδηρομετάλλευμα. Για άγνωστους λόγους, το Αμοργός προσαράζει στις ακτές τής Ταϊβάν και χύνονται στην θάλασσα μεγάλες ποσότητες σιδηρομεταλλεύματος και πετρελαίου. Οι αρχές τής Ταϊβάν συλλαμβάνουν τον καπετάνιο και τον πρώτο μηχανικό κρατώντας τους ως ομήρους. Μ' αυτόν τον τρόπο θέλουν να πιέσουν την Ermis Maritime να καταβάλει τις επιδικασθείσες αποζημιώσεις αλλά η εταιρεία αρνείται. Το δράμα των δυο ναυτικών κρατάει επτά μήνες, ώσπου στις 14 Αυγούστου αφήνονται ελεύθεροι με υπουργική απόφαση.\nΔυο μήνες νωρίτερα, ένα άλλο μονοπύθμενο πλοίο τής Ermis Maritime, το Westchester, προκαλεί άλλη μια καταστροφή στον πολύπαθο Κόλπο τού Μεξικού. Καθώς το 19 ετών δεξαμενόπλοιο πλέει στο ύψος τού Μισσισσιππή, στα ανοιχτά τής Νέας Ορλεάνης, το κύτος του ανοίγει και ποσότητα πετρελαίου ίση με 13.200 βαρέλια χύνεται στην θάλασσα.\nΟι παραπάνω -αλλά και άλλες- περιπέτειες ανάγκασαν πολλές χώρες να εφαρμόσουν αυξημένα μέτρα ασφαλείας για δεξαμενόπλοια άνω των 15 ετών ενώ τα δεξαμενόπλοια μονού κύτους έχουν τεθεί υπό διωγμό. Εκ των πραγμάτων, λοιπόν, οι Αλαφούζοι υποχρεώνονται να εκσυγχρονίσουν τον στόλο τους. Αλλά...\nΚάθε εκσυγχρονισμός χρειάζεται χρήμα και καλό χρήμα βρίσκεται κυρίως στο χρηματιστήριο. Βέβαια, τα πλοία των Αλαφούζων ταξιδεύουν με σημαίες ευκαιρίας (Μάλτας), όμως τώρα, στις αρχές της χιλιετίας, το ελληνικό χρηματιστήριο είναι στα πάνω του και προσφέρεται για μια καλή αρπαχτή. Δυστυχώς, εδώ υπάρχει ένα μικρό αγκάθι: ο νόμος 2843/2000 δεν επιτρέπει στις πλοιοκτήτριες εταιρείες να μπουν στο χρηματιστήριο. Οπότε;\nΟπότε, τι; Μην είσαστε αφελείς! Υπομονή ως αύριο και θα δείτε.


Καιρός ΤΩΡΑ: Κλειστά σχολεία και Υπατία κακοκαιρία - έκτακτο δελτίο - ΕΚΚΛΗΣΙΑ ONLINE\nΑρχική » ΝΕΑ » Καιρός ΤΩΡΑ: Κλειστά σχολεία και Υπατία κακοκαιρία – έκτακτο δελτίο\nΚαιρός: Νεφώσεις με ασθενείς βροχές που βαθμιαία θα ενταθούν και από το απόγευμα θα εκδηλωθούν σποραδικές καταιγίδες κυρίως στα θαλάσσια-παραθαλάσσια, χιονοπτώσεις θα σημειωθούν στα γύρω ορεινά – ημιορεινά (ενδεικτικό υψόμετρο 600 μέτρα) που τη νύχτα θα εξασθενήσουν.\nΟι άνεμοι δυτικοί νοτιοδυτικοί 3 με 5 μποφόρ. Βαθμιαία νότιοι νοτιοδυτικοί 4 με 6 και από το απόγευμα στα ανατολικά 7 με 8 μποφόρ. Η θερμοκρασία θα κυμανθεί από -7 έως 8 βαθμούς Κελσίου. Στη Δυτική Μακεδονία θα είναι 4 με 5 βαθμούς χαμηλότερη.\nΕΜΥ Καιρός: ΝΗΣΙΑ ΙΟΝΙΟΥ, ΗΠΕΙΡΟΣ, ΔΥΤΙΚΗ ΣΤΕΡΕΑ, ΔΥΤΙΚΗ ΠΕΛΟΠΟΝΝΗΣΟΣ – Υπατία Κακοκαιρία\nΝεφώσεις με βροχές και κυρίως στα θαλάσσια – παραθαλάσσια σποραδικές καταιγίδες, κατά τόπους ισχυρές. Χιονοπτώσεις κατά τόπους πυκνές στα ορεινά-ημιορεινά, καθώς και πρόσκαιρα σε περιοχές της Ηπείρου με χαμηλότερο υψόμετρο, (ενδεικτικό υψόμετρο 400 μέτρα).\nΕΜΥ Καιρός: ΘΕΣΣΑΛΙΑ, ΑΝΑΤΟΛΙΚΗ ΣΤΕΡΕΑ, ΕΥΒΟΙΑ, ΑΝΑΤΟΛΙΚΗ ΠΕΛΟΠΟΝΝΗΣΟΣ – 9 Ιανουαρίου\nΝεφώσεις, βαθμιαία τοπικές βροχές και μετά το μεσημέρι σποραδικές καταιγίδες κυρίως στα θαλασσιά – παραθαλάσσια, κατά τόπους ισχυρές στα νότια.\nΚλειστά θα παραμείνουν τα σχολεία σε αρκετές περιοχές σήμερα 9 Ιανουαρίου.\nΚαιρός τώρα: Νεφώσεις τοπικά αυξημένες στην Κρήτη με ασθενείς βροχές και στα ορεινά ασθενείς χιονοπτώσεις. Το απόγευμα και από τα δυτικά θα εκδηλωθούν βροχές και σποραδικές καταιγίδες, κατά τόπους ισχυρές.\nΕΜΥ Καιρός: ΝΗΣΙΑ ΑΝΑΤΟΛΙΚΟΥ ΑΙΓΑΙΟΥ, ΔΩΔΕΚΑΝΗΣΑ – 9 Ιανουαρίου\nΟι άνεμοι σήμερα στα Δωδεκάνησα θα είναι δυτικοί βορειοδυτικοί 4 με 5 μποφόρ στρεφόμενοι σε νότιους νοτιοδυτικούς 6 και το βράδυ 7 με 8 μποφόρ.\n2 χρόνια πριν ΒΙΝΤΕΟ, ΕΛΛΑΔΑ, ΝΕΑ9 Ιανουαρίου, 9 Ιανουαρίου γιορτή, αυριο, ΔΕΛΤΙΟ, δελτίο καιρού, έκτακτο, ΕΜΥ, καιρός, ΚΑΚΟΚΑΙΡΙΑ, Ο ΚΑΙΡΟΣ, σήμερα, σχολεία, τώρα, Υπάτιος, ΧΙΟΝΙΑ\nΕυαγγέλιο, Τετάρτη 9 Ιανουαρίου 2019 - Άγιος ΠολύευκτοςΑΣΕΠ - προσλήψεις: Κατατέθηκε το νομοσχέδιο στη Βουλή


Πολίτες και νομοθετήματα - Άρθρο του Λεωνίδα Ελ. Βαρουξή - PatrisNews - Εφημερίδα Πατρίς Ηλείας\nΠολίτες και νομοθετήματα – Άρθρο του Λεωνίδα Ελ. Βαρουξή\n12 Ιουνίου 2019 - 13:30 12 Ιουνίου 2019 - 14:07 Δεν επιτρέπεται σχολιασμός στο Πολίτες και νομοθετήματα – Άρθρο του Λεωνίδα Ελ. Βαρουξή\nΤου ΛΕΩΝΙΔΑ ΕΛ. ΒΑΡΟΥΞΗ\nH πρόσφατη ψήφιση του Ποινικού Νόμου, με τον οποίο τροποποιείται ο Ποινικός Κώδικας και θεσπίζεται το άρθρο που «ποινικοποιεί» το ρουσφέτι, αλλά και η προεκλογική περίοδος των Βουλευτικών εκλογών την οποία διερχόμαστε, έφεραν το θέμα του ρουσφετιού στην επικαιρότητα.\nΆραγε αυτό θα φέρει το τέλος της εποχής του ρουσφετιού;\nΜακάρι να είμαστε όλοι καλά και να ζήσουμε, μια καραμπινάτη τέτοια υπόθεση, που θα προσαχθεί σε δικαστήριο.\nΕκφράζοντας πάντως επιφυλάξεις και προβληματισμούς, δεν αμφισβητώ, με οποιοδήποτε τρόπο, την αναγκαιότητα της θέσπισης αυτού του Νόμου.\nΕκείνο που αμφισβητώ είναι τις πιθανότητες να αποδειχθεί τελεσφόρος στην πραγματική έκταση αυτού του εθνικού προβλήματος.\nΤο ρουσφέτι, με την έννοια της προσφοράς εκδούλευσης σ’ ένα πολίτη, είτε άμεσα είτε έμμεσα, για να εξασφαλίσει μια ευνοϊκή μεταχείριση στις επαφές ή συναλλαγές του με το κράτος, αποτελεί τη βασική γενεσιουργό αιτία της κρίσης θεσμών και αξιών την οποία διέρχεται ο τόπος μας, αλλά -το πλέον σημαντικό- την αιτία της σαθρής επάνδρωσης του ιδίου του κράτους.\nΤο ρουσφέτι όλοι το αναθεματίζουν, αλλά ελάχιστοι το αποφεύγουν, γιατί αποτελεί μια καθιερωμένη μέθοδο διεξαγωγής του πολιτικού παιγνιδιού, το οποίο βασίζεται στις πελατειακές σχέσεις.\nΌταν μιλούμε για ρουσφέτι, ο νους μας πηγαίνει στην αναξιοκρατική, ή ευνοιοκρατική επιλογή κάποιου σε μια θέση στο δημόσιο τομέα. Όμως, το ρουσφέτι.. επεκτείνεται και σε άλλες περιπτώσεις επαφών πολιτών με το κράτος. Δεν χρειάζεται να αναφερθώ αναλυτικά, καθώς όλοι θα έχετε κάποια τέτοια περίπτωση στο μυαλό σας.\nΚανονικά, η επικράτηση της αξιοκρατίας θα έπρεπε να είναι το κύριο μέλημα κάθε κυβέρνησης, αφού η στράτευση των άξιων θα ενισχύσει την παραγωγικότητα της κρατικής μηχανής και έτσι θα συντελέσει στην επιτυχία του έργου της, που είναι η επιτυχής διακυβέρνηση του τόπου μας.\nΕξ’ άλλου η εύνοια σε κάποιο ανάξιο δεν εξασφαλίζει και την υποστήριξή του. Κατά κανόνα, οι ανάξιοι είναι και αγνώμονες και σπεύδουν να χειροκροτούν τους εκάστοτε κρατούντες. Είναι αρκετά εύγλωττη η ρήση του Ταλεϋράνδου: «Όταν διορίζω κάποιον σε μια θέση, δημιουργώ ένα αχάριστο και εκατό δυσαρεστημένους».\nΤο ρουσφέτι δυστυχώς όχι μόνο υπάρχει, αλλά δεσπόζει στο δημόσιο βίο του τόπου. Γιατί, το ρουσφέτι είναι μια νοοτροπία βαθειά ριζωμένη μέσα μας, εδώ και αιώνες, που δεν μπορεί να εξαλειφθεί από τη μια μέρα στην άλλη. Απαιτείται μια πολύχρονη διεργασία και διαρκής παιδεία των πολιτών για να καλλιεργηθούν νέες νοοτροπίες και συμπεριφορές.\nΣτην επιτάχυνση αυτής της διεργασίας συμβάλλει, οπωσδήποτε, η θεσμοθέτηση μέτρων που αποβλέπουν στην καθιέρωση αντικειμενικών και μετρήσιμων κριτηρίων για τις προσλήψεις, προαγωγές και μεταθέσεις υπαλλήλων του δημόσιου τομέα και διαφανών διαδικασιών κατά την εξέταση αιτήσεων και κατακύρωση προσφορών και στην ενίσχυση των θεσμών ελέγχου, ώστε οι παρεμβάσεις τους να είναι πιο αποτελεσματικές.\nΚανονικά, η επικράτηση της αξιοκρατίας θα έπρεπε να είναι το κύριο μέλημα κάθε κυβέρνησης, αφού η στράτευση των άξιων θα ενισχύσει την παραγωγικότητα της κρατικής μηχανής και έτσι θα συντελέσει στην επιτυχία του έργου της που είναι η επιτυχής διακυβέρνηση του τόπου.\nΌμως, τα θεσμικά μέτρα δεν είναι αρκετά, χρειάζονται και οι κατάλληλοι άνθρωποι.\nΚαι τα πιο αξιόλογα νομοθετήματα αχρηστεύονται και εξευτελίζονται στα χέρια ακατάλληλων ανθρώπων.\nΚαι σε αυτό μεγίστη ευθύνη έχουν οι ίδιοι οι πολίτες.\nΤο ρητό «Κάθε φορά που συμπληρώνω μια κενή θέση, δημιουργώ δέκα δυσαρεστημένους και έναν αχάριστο» κατά άλλους αποδίδεται στον Λουδοβίκο τον 14ο της Γαλλίας\nTop ΘέμαΑΡΘΡΟΓΡΑΦΙΑΛΕΩΝΙΔΑΣ ΒΑΡΟΥΞΗΣ


Δρ Κωνσταντίνος Καλόγηρος - Βιογραφικό Σημείωμα\n2106084820 - 6948333407\nΑρχική Ο Ιατρός Υπηρεσίες Άρθρα/Ερωτήσεις\t-Συχνές Ερωτήσεις Επικοινωνία\nΔρ. Κων/νος Καλόγηρος\nΗ κλινική μας δημιουργήθηκε το 2016 από το Χειρουργό Οδοντίατρο Κωνσταντίνο Καλόγηρο. Ο κύριος Καλόγηρος γεννήθηκε και μεγάλωσε στην Αθήνα. Το 2005 εισήχθη στην Οδοντιατρική Σχολή Αθηνών του Εθνικού Καποδιστριακού Πανεπιστημίου, από την οποία και αποφοίτησε το 2010.\nΑμέσως μετά την αποφοίτησή του εργάστηκε ως οδοντίατρος στο ιατρείο γνωστού και καταξιωμένου Οδοντίατρου της Αττικής.\nΣτη συνέχεια μετέβη στο Ηνωμένο Βασίλειο ,όπου εργάστηκε για 5 συναπτά έτη σε δύο μεγάλες και σύγχρονες κλινικές, στο Cambridge και το Liverpool αντίστοιχα. Κατά τη περίοδο αυτή προσέφερε ένα ευρύ φάσμα οδοντιατρικών υπηρεσιών σε μεγάλο αριθμό ασθενών στο NHS (National Health System) . Παράλληλα εργαζόταν και στον ιδιωτικό τομέα με ιδιαίτερο ενδιαφέρον για τις αισθητικές αποκαταστάσεις των οδοντοστοιχιών.\nΑκολούθησε η υπηρεσία του στον Ελληνικό Στρατό , στο πλαίσιο του οποίου προσέφερε οδοντιατρικές υπηρεσίες στο Γενικό Επιτελείο Στρατού στην Εθνική Άμυνα, στο στρατόπεδο του Καστελόριζου και τους κατοίκους του Καστελόριζου.\nΚατά την πενταετή παραμονή του στη Μεγάλη Βρετανία ολοκλήρωσε με επιτυχία τρία διαφορετικά μετεκπαιδευτικά προγράμματα , κοντά σε καταξιωμένους Χειρουργούς Οδοντιάτρους του Ην. Βασιλείου.\nΜονοετή μετεκπαίδευση στη Αισθητική οδοντιατρική στο Tipton Academy,Manchester.\nΜονοετή μετεκπαίδευση στην εμφυτευματολογία στη Dentale clinic,Shrewsbury.\n6μηνη μετεκπαίδευση στη στοματική χειρουργική στο NHS Addenbrookes Hospital,Cambridge.\nΣήμερα προσφέρει υψηλής ποιότητας οδοντιατρικές υπηρεσίες στη κλινική μας, με τις πιο up-to-date τεχνικές και με γνώμονα πάντα το καλύτερο αποτέλεσμα για τον ασθενή μας.


Ανασυγκρότηση: ... "Ενωμένοι Δημοσιογράφοι" - ανακοίνωση ...\nΤην Τετάρτη η πρώτη συνεδρίαση του νέου Δ.Σ.”\nΤην Τετάρτη 26 Ιουνίου θα συγκληθεί σε πρώτη συνεδρίαση το νεοεκλεγέν Διοικητικό Συμβούλιο της ΕΣΗΕΑ, με μοναδικό θέμα τη συγκρότησή του σε σώμα. Το Συμβούλιο συγκαλεί η Μ. Αντωνιάδου ως πρώτη στη σταυροδοσία – μεταξύ όλων των παρατάξεων –, εκλεγείσα με τον πρώτο σε ψήφους και έδρες συνδυασμό των Ενωμένων Δημοσιογράφων.\nΣτη συνεδρίαση, η συγκαλούσα και οι άλλοι δύο σύμβουλοι της παράταξης, ο Μάκης Διόγος και ο Δημήτρης Κοτταρίδης, θα προτείνουν τη συγκρότηση αναλογικού – αντιπροσωπευτικού προεδρείου, με στόχο την εκπροσώπηση όσο το δυνατόν περισσότερων συνδυασμών, κατά τη σειρά της ετυμηγορίας του εκλογικού σώματος.\nΠιστεύουμε ότι τα μέλη του νέου Δ.Σ., αντιλαμβανόμενα την κρισιμότητα των καιρών, θα συγκροτηθούν σε σώμα τάχιστα· ικανοποιώντας το κοινό αίσθημα του συνόλου των συναδέλφων που απαιτεί Διοικητικό Συμβούλιο ΤΩΡΑ!


Αττική: Κυβερνητικός "πονοκέφαλος" για τα κρούσματα- Τα μέτρα της επόμενης ημέρας - arthro.gr\nΑττική: Κυβερνητικός “πονοκέφαλος” για τα κρούσματα- Τα μέτρα της επόμενης ημέρας\nΤο δεύτερο κύμα της πανδημίας έχει ήδη αρχίσει να σκεπάζει το λεκανοπέδιο της Αττικής, με την Κυβέρνηση και τον ΕΟΔΥ να βρίσκονται σε “κόκκινο συναγερμό” για την αντιμετώπιση των ολοένα και αυξανόμενων κρουσμάτων.\nΤην ίδια στιγμή οι αριθμοί που κατέγραψε ο Εθνικός Οργανισμός Δημόσιας Υγείας (ΕΟΔΥ) στην Ημερήσια Έκθεσή του δείχνουν πως τόσο ο αριθμός των κρουσμάτων όσο και ο αριθμός των διασωληνωμένων παραμένουν σε υψηλά επίπεδα.\n“Πονοκέφαλος” για την Κυβέρνηση και ο αριθμός των διασωληνωμένων στις ΜΕΘ, αλλά και των νοσηλευόμενων λόγω επιπλοκών του κορονοϊού.\nΚι ενώ τα νέα περιοριστικά μέτρα που τέθηκαν σε εφαρμογή από την Δευτέρα περιορίζουν τις κοινωνικές επαφές, οι εικόνες που ανεβαίνουν τις τελευταίες ημέρες στα κοινωνικά μέσα από τα μέσα μεταφοράς είναι το λιγότερο τραγικές και ιδιαίτερα ανησυχητικές.\nΟι σκέψεις της Κυβέρνησης και τα νέα μέτρα!\nΑυτή τη στιγμή βρισκόμαστε σε «πορτοκαλί συναγερμό» με Κυβέρνηση και υγειονομικές αρχές να βρίσκονται σε διαδοχικές συσκέψεις για το τι μέλλει γενέσθαι στην Αττική.\nΣύμφωνα με πληροφορίες του Arthro.gr o Kυριάκος Μητσοτάκης δείχνει αποφασισμένος να απομακρύνει ως πιθανότητα ένα δεύτερο lockdown, ενώ μέσω του κυβερνητικού εκπροσώπου διαμήνυσε ότι αν και δεν έχει αποκλειστεί ως πιθανότητα «ακόμη δεν είμαστε εκεί».\nΗ κυβέρνηση πιστεύει ακράδαντα, ότι μόνο εάν ο συναγερμός φτάσει στην «κόκκινη ζώνη» θα δώσει το τελικό “οκ” για την επιστροφή στις συνθήκες του περασμένου Μαρτίου.\nΣύμφωνα με πληροφορίες, το μοντέλο της Μαδρίτης είναι πιο κοντά στο πλάνο της κυβέρνησης, με τη χρήση μάσκας σε όλους τους εξωτερικούς χώρους να βρίσκεται ψηλά στην κυβερνητική ατζέντα.\nΕν κατακλείδι, κυβερνητικά στελέχη διαμηνύουν ότι η απαγόρευση της κυκλοφορίας από τα μεσάνυχτα έως το πρωί θα βοηθήσει στην σταδιακή μείωση των συναθροίσεων κυρίως νέων ατόμων στις πλατείες.